
FORNYET  STYRKE 

Når  jeg  modtager  Der  Stern  (tysk)  og 
ser  de  smukke  billeder  og  læser  artikler  og 
vidnesbyrd  skrevet  af  Kirkens  ledere  og 
trofaste  medlemmer,  modtager  jeg  fornyet 
styrke  til  mit  daglige  virke.  Jeg  læser  også 
med  stor  iver  om  aktiviteter,  som  andre 
ward  har  haft  succes  med,  og  så  tænker  jeg 
over,  hvilke  ideer  vi  kan  bruge  i  vores  gren. 

Efter  at  have  bladret  gennem  novem- 
bernummeret fra  1996  og  læst  flere  artikler, 
fik  jeg  atter  øjnene  op  for,  at  det,  som  tids- 
skriftet indeholder,  kommer  fra  Jesu  Kristi 
sande  kirke.  Hvor  er  jeg  dog  taknemlig  for 
at  tilhøre  denne  Kirke. 

Hildegard  Fuchs, 

Stade  Gren, 

Hamburg  Stav  i  Tyskland 

STUDIUM  AF  TIDSSKRIFTERNE 

I  den  tid,  hvor  jeg  har  tjent  som  fuld- 
tidsmissionær,  er  jeg  blevet  mere  interes- 
seret i  at  studere  Liahona  (spansk).  Jeg 
elsker  det  læsestof,  som  vi  modtager  hver 
måned. 

For  en  del  måneder  siden  var  der  en 
anden  missionær,  som  gav  mig  et  eksem- 
plar af  Liahona  fra  1978.  I  en  hel  måned 
læste  jeg  artiklerne  i  det  eksemplar  hver 
aften,  inden  jeg  gik  i  seng.  Det  betød  meget 
for  mig,  fordi  det  var  et  nummer,  som  inde- 
holdt talerne  fra  generalkonferencen. 

Siden  min  dåb  for  seks  år  siden  er  mit 
vidnesbyrd  om,  at  dette  er  den  sande  kirke, 
vokset  dag  for  dag. 
Ældste  ]ashua  Hernandez, 
Managua-missionen  i  Nicaragua 


EN  DAGBOG 

Når  vi  læser  Seito  No  Michi  (japansk), 
erfarer  vi,  at  vor  himmelske  Fader  elsker 
alle.  Vi  lærer  også,  hvad  han  forventer  af  os 
hver  især. 

Jeg  finder  et  tomt  felt  på  hver  side  i  tids- 
skriftet, hvor  jeg  skriver,  hvad  jeg  følte,  da 
jeg  læste  netop  den  artikel.  På  den  måde 
bliver  tidsskriftet  en  del  af  min  dagbog. 

Mitsuo  Shimokawa, 
Hikone  Ward, 
Kyoto  Stav  i  Japan 

Stjernens  SPØRGSMÅL  OG  SVAR- 
afdeling  opfordrer  unge  til  at  skrive  ind  og 
svare  på  evangeliske  spørgsmål.  Du  kan 
være  med  til  at  gøre  indlægget  bedre  ved  at 
svare  på  nedenstående  spørgsmål.  Send  dit 
svar  inden  den  1.  december  1997  til 
SPØRGSMÅL  OG  SVAR,  Stjernens 
redaktion,  Borups  Allé  128,  1.  th,  2000 
Frederiksberg.  Dit  svar  må  godt  være  hånd- 
skrevet, bare  det  er  letlæseligt.  Vedlæg 
navn,  alder,  hjemadresse,  ward  eller  gren 
samt  stav.  Du  kan  også  vedlægge  et  foto  af 
dig  selv,  som  dog  ikke  vil  blive  returneret. 
Et  repræsentativt  udsnit  af  svarene  vil 
blive  trykt. 

SPØRGSMÅL:  Der  er  så  mange 
problemer  i  verden,  at  det  er  let  at  blive 
sortseer.  Hvordan  kan  jeg  udvikle  tro  på 
Jesus  Kristus,  så  jeg  kan  imødegå  de 
negative  påvirkninger  omkring  mig? 


OKTOBER 

1 


19  9  7 


BUDSKAB  FRA  DET  FØRSTE  PRÆSIDENTSKAB 


»HAN  GIVER  MIG 
KRAFT  PÅ  NY« 


Jeg  er  blevet  klar  over, 

at  den  trøst  og  det 

velvære,  som  jeg  følte  den 

morgen,  ikke  udelukkende 

stammede  fra  den  ydre 

stimuli  fra  det  smukke 

landskab  og  havet  . . .  men 

også  fra  en  indre  fred, 

styrke  og  vished  om, 

at  Gud  lever, 


Præsident  James  E.  Faust 

Andenrådgiver  i  Det  Første  Præsidentskab 

En  tidlig  morgen  begav  jeg  mig  ud  på  et  højdedrag  på  øen  Tahiti 
ved  den  smukke  bugt,  hvor  kaptajn  Bligh  ankrede  Bounty  op.  Jeg 
var  gået  ud  til  det  smukke  sted  for  at  se  dagen  gry.  I  det  blide 
morgenskær  kunne  jeg  se  Mooréa,  South  Pacifics  Bali  Hai,  stikke  op  afvandet. 
Havet  var  meget  stille,  og  de  blide  bølger  slikkede  op  over  de  sorte,  vulkanske 
strande  og  dækkede  dem  som  glasur  på  en  chokoladekage.  I  det  fjerne 
hævede  skyerne  sig  op  over  havet  og  strakte  deres  fingre  op  mod  himlen,  hvor 
de  oplystes  af  de  første  klare  stråler  fra  den  endnu  skjulte  sol.  Morgenfriske 
fiskere  stod  til  havs  i  deres  små  både  for  at  tjene  til  føden.  Over  Papeete  hang 
en  tynd,  grå  tåge,  som  stammede  fra  de  morgendueliges  køkkener. 
Det  syntes  at  være  en  fuldkommen  verden.  Det  var  et  af  Guds  smukkeste 
skaberværker,  og  i  disse  idylliske  omgivelser  syntes  han  ikke  langt  væk.  I  dette 
smukke  landskab,  så  fredfyldt  og  afslappende,  var  det,  som  om  min  sjæl  fik 
kraft  på  ny,  og  jeg  mindedes  disse  strofer  fra  Salme  23:  »Han  leder  mig  til  det 
stille  vand.  Han  giver  mig  kraft  på  ny,  han  leder  mig  ad  rette  stier  for  sit  navns 
skyld«  (SI  23:2^3). 

Jeg  er  blevet  klar  over,  at  den  trøst  og  det  velvære, 
som  jeg  følte  den  morgen,  ikke  udelukkende  stammede 
fra  den  ydre  stimuli  fra  det  smukke  landskab  og  havet, 
hvor  smukt  det  end  var,  men  også  fra  en  indre  fred,  styrke 
og  vished  om,  at  Gud  lever,  og  fra  et  vidnesbyrd  om 
guddommeligheden  af  hans  værk  her  på  jorden.  Det  er 
ikke  hvor,  men  hvem  og  hvad  der  betyder  noget.  Den 
storslåede  salme  fortæller  os,  at  Gud  giver  os  kraft  på  ny. 
Styrkelsen  af  vores  indre  jeg  sker,  når  vi  lærer  Frelseren 
at  kende  ved  at  holde  hans  bud  og  tjene  ham. 

Joseph  Smith  har  ikke  alene  givet  os  genoprettelsens 
guddommelige  budskab,  men  også  nogle  praktiske  skridt 
til,  hvordan  man  modtager  personlig,  guddommelig 
åbenbaring.  Unge  Joseph  fortæller  os  om  den  forvirring, 
som  herskede  i  hans  liv.  Han  sagde:  »Jeg  kæmpede  med 
overordentlige  vanskeligheder«  QS-H  1:11).  Han  følte 
sig  tilskyndet  til  at  søge  vejledning  i  skrifterne,  og  han 
fandt  den  i  Jakobs  Brev:  »Men  hvis  nogen  af  jer  står 
tilbage  i  visdom,  skal  han  bede  om  at  få  den  af  Gud,  som 
giver  alle  rundhåndet  og  uden  bebrejdelser,  og  så  vil  han 
få  den«  (Jak  1:5).  Unge  Joseph  sagde:  »Omsider  kom  jeg 
til  den  slutning,  at  jeg  enten  måtte  forblive  i  mørke  og 
vildrede  eller  også  følge  Jakobs  anvisning  og  bede  til 
Gud«  (JS-H  1:13).  Joseph  havde  uden  tvivl  også  læst 
følgende  ord  fra  Jakob:  »Men  han  skal  bede  i  tro,  uden  at 
tvivle;  for  den,  der  tvivler,  er  som  en  bølge  på  havet,  der 
rejses  og  brydes  af  vinden«  (Jak  1:6).  Joseph  knælede  og 
udgød  sit  hjertes  ønsker.  Så  fulgte  mørket  og  kampen. 
Dette  blev  fulgt  af  det  guddommelige  budskabs  lys. 
Svaret  og  vejledningen  var  fuldkommen.  Er  det  ikke  de 
retningslinjer,  vi  har  brug  for,  når  vi  ønsker  at  modtage 
guddommelige  svar  midt  i  forvirringen  og  problemerne  i 
vores  liv? 

Må  jeg  foreslå  følgende  skridt: 

For  det  første,  når  det  er  muligt,  bør  du  studere  skrif- 


terne dagligt  med  hovedvægten  lagt  på  Mormons  Bog  og 
vore  nutidige  skrifter. 

For  det  andet,  bed  dagligt. 

For  det  tredje,  lyt  efter  det  guddommelige  svar. 

For  det  fjerde,  vær  lydig  mod  det. 

Ved  en  stavskonference  i  Campinas  i  Brasilien  blev  jeg 
dybt  i  min  sjæl  styrket  ved  at  lytte  til  den  talentfulde, 
dygtige  og  charmerende  hjælpeforeningspræsidentinde  i 
staven,  søster  Vilma  Figuereda.  Hun  berettede  om  den 
store  begejstring  og  den  personlige  åbenbaring,  som  hun 
modtog  om  Kirkens  sandhed,  da  hun  blev  præsenteret 
for  budskabet  fra  missionærerne.  Hun  blev  næsten 
bogstaveligt  født  igen  med  fornyet  energi,  overbevisning 
og  et  stærkt  ønske  om  at  fortælle  alle  sine  venner  og 
andre  om  evangeliets  helsebringende  og  helliggørende 
budskab.  Hun  traskede  over  så  mange  brosten  og  fortove, 
at  hun  sled  et  par  sko  op  om  måneden.  Hendes  mand, 
som  på  det  tidspunkt  ikke  var  medlem  af  Kirken,  men 
som  var  ret  bekymret  for  familiens  sparsomme  midler, 
sagde:  »Kunne  Kirken  i  det  mindste  ikke  købe  dig  et  par 
sko?«  Hendes  skosåler  var  tyndslidte,  mens  hendes  sjæls 
inderste  var  fuld  af  kraft. 

Det  er  muligt  for  os  alle  at  opnå  et  personligt  vidnes- 
byrd gennem  Helligåndens  kraft.  Den  er  en  kilde  til 
personlig  oplysning  og  åbenbaring.  Salmisten  sagde:  »Du 
dækker  bord  for  mig  for  øjnene  af  mine  fjender.  Du  salver 
mit  hoved  med  olie,  mit  bæger  er  fyldt  til  overflod« 
(SI  23:5). 

Jesus  forklarede:  »Den,  der  elsker  mig,  vil  holde  fast 
ved  mit  ord,  og  min  fader  vil  elske  ham,  og  vi  skal  komme 
og  tage  bolig  hos  ham«  (Joh  14:23). 

Der  synes  at  være  et  stort  behov  for  at  genoprette 
godheden  og  hæderligheden  i  mange  sjæle  rundt  om  i 
verden.  Kan  der  ikke  udrettes  meget  godt  i  vores 
lokalsamfund  af  Kirkens  medlemmer,   som  under  alle 

omstændigheder  og  til  enhver  tid  hver  især  ydmygt,  vist 
og  vedvarende  efterlever  deres  tro?  Det  kan  ske  gennem 
den  unge  advokat,  der  oplader  sin  røst  som  en  fornuftens 
stemme,  der  minder  andre  om,  at  der  ikke  findes  nogle 
»forbrydelser  uden  ofre.«  Det  kan  ske  gennem  læger,  der 
hver  især  nægter  at  udføre  aborter,  som  udspringer  af 
magelighedshensyn.  Kan  det  ikke  også  ske  gennem  skole- 
lærere, der  viser  deres  personlige  eksempel  på  moral  og 
ansvarlighed  for  eleverne,  mens  de  underviser  dem  i 
historie,  kemi  og  matematik?  Kan  det  ikke  også  ske 
gennem  forretningsfolk,  som  nægter  at  gå  på  kompromis 
med  deres  principper?  Det  ville  også  hjælpe,  hvis  vi 
medlemmer  nægtede  at  støtte  forretninger,  der  sælger 


pornografisk  materiale.  Kunne  det  ikke  også  udføres  af 
dem,  der  sidder  i  ærefulde  stillinger  inden  for  stat  og 
regering,  og  som  vælger  at  være  pålidelige  i  alle  deres 
handlinger? 

Det  kunne  blive  begyndelsen  til  en  ny  form  for  revo- 
lution. Det  ville  være  tankens  og  handlingens  revolution. 
Det  ville  være  en  stille  revolution,  hvor  hver  enkelt  i 
overensstemmelse  med  sin  samvittighed  handlede  selv- 
stændigt og  tappert.  Den  form  for  moralsk  mod  under- 
minerer ikke  ens  troværdighed.  Det  øger  den.  Det  er  af 
afgørende  betydning  for  vores  indre  fred  og  sikkerhed,  at 
vi  handler  i  harmoni  med  vores  samvittighed  og  vores 
overbevisning. 

Må  alle,  det  stræber  efter  at  handle  i  harmoni  med 
deres  samvittighed,  føle  indre  fred.  Og  må  alle  de,  der 
søger  deres  sjæles  fornyelse,  huske,  at  Frelseren  har  sagt: 
»Din  tro  har  frelst  dig«  (Matt  9:22).  Når  vi  har  opnået 
den  tro,  vil  løftet  fra  Salme  23  blive  opfyldt:  »Godhed  og 
troskab  følger  mig,  så  længe  jeg  lever,  og  jeg  skal  bo  i 
Herrens  hus  alle  mine  dage«  (SI  23:6). 

FORSLAG  TIL  SAMTALEEMNER 
FOR  HJEMMELÆRERNE 


1.  Indre  fred,  styrke  og  vished  kommer  af  at 
vide,  at  Gud  lever,  og  af  at  have  et  vidnesbyrd  om 
hans  værk  på  jorden. 

2.  De  fire   trin,   der  kan  hjælpe  os   til   at 

modtage  guddommelige  svar,  er:  Dagligt  studium 

afskrifterne,  hvor  det  er  muligt,  samt  daglig  bøn, 

at  lytte  til  det  guddommelige  svar  og  at  være 

lydig  mod  det. 

3.  Godheden  og  hæderligheden  genoprettes  i 
vore  sjæle,  når  vi  med  moralsk  mod  efterlever 
evangeliets  belæringer. 


EN  UVENTET 

DÅB 


Bart  L.  Andersen 

ILLUSTRERET  AF  MIKE  MALM 


Da  det  om  søndagen  blev  bekendtgjort,  at  de 
unge  mænd  fra  mit  ward  skulle  udføre  dåb 
for  de  døde,  tænkte  jeg  ved  mig  selv:  Det  er 
trist,  at  jeg  ikke  kan  tage  med.  Men  så  skænkede  jeg  det  ikke 
flere  tanker,  for  jeg  vidste,  at  det  ville  være  alt  for  vanske- 
ligt for  mig  at  komme  med.  Jeg  er  nemlig  spastisk  lammet. 

Da  min  mor  hentede  mig  og  min  bror  Beau  fra  skole  den 
dag,  hvor  de  unge  mænd  skulle  til  templet,  sagde  hun,  at  vi 
skulle  skynde  os.  Biskoppen  ville  hente  os  kl.  17.30.  Jeg 
hørte  ikke  efter,  for  jeg  troede,  at  hun  bare  talte  til  min  bror. 

Så  sagde  hun:  »Bart,  du  skal  skynde  dig  at  spise,  bade 
og  komme  i  søndagstøjet.« 

Jeg  sagde:  »Hvad?  Skal  jeg  med?« 

Hun  fortalte  mig,  at  biskoppen  ikke  ville  have,  at  jeg 
skulle  holdes  udenfor.  Han  syntes,  at  det  ville  være  rart,  om 
jeg  kunne  tage  med  og  se  på,  mens  de  andre  drenge  udførte 
dåb  for  de  døde.  Jeg  kunne  knap  tro  det.  Jeg  skulle  i  templet! 

Jeg  kunne  slet  ikke  holde  op  med  at  smile,  mens  vi 
skyndte  os  at  gøre  os  klar.  Bare  tanken  om  at  komme  i 
templet  gjorde  mig  glad.  Rick  Hansen,  min  vejleder  i 
lærernes  kvorum,  kørte  mig  hen  til  templet  i  sin  van.  Der 
var  god  plads  til  min  kørestol  i  den. 

Templet  var  smukt.  Jeg  havde  hørt  andre  mennesker 

o 

fortælle,  hvor  stærk  Anden  er  i  templet,  og  de  havde  ret. 
Da  jeg  så  de  andre  drenge  blive  døbt,  ønskede  jeg,  at  jeg 
også  kunne  blive  døbt. 

Lige  i  det  øjeblik  kom  biskop  Homer  hen  til  mig. 
»Kom,«  sagde  han.  »Vi  skal  have  dig  i  tøjet.« 

Jeg  var  ikke  sikker  på,  hvad  han  mente,  eller  hvor  vi 
skulle  hen.  Han  tog  mig  med  hen  til  et  særligt  omklæd- 


ningsrum for  tempeltjenere,  hvor  han  og  Rick  prøvede  at 
finde  ud  af,  hvordan  de  skulle  få  mig  i  dåbstøjet.  De 
klarede  det  ganske  godt.  Jeg  så  ned  ad  mig  selv  og  tænkte 
på,  hvor  dejligt  det  føltes  at  være  klædt  helt  i  hvidt. 

Så  gav  en  tempeltjener  mig  et  kort  med  mit  navn  på. 
Biskoppen  hjalp  mig  ud  til  døbefonten,  hvor  jeg  ventede 
på,  at  det  skulle  blive  min  tur.  Mens  jeg  sad  og  ventede, 
fyldtes  jeg  af  en  helt  særlig  fornemmelse.  Jeg  blev  ved 
med  at  kigge  op  i  loftet  og  takke  min  himmelske  Fader  for 
den  chance,  han  havde  givet  mig.  Jeg  tænkte  også  på  de 
mennesker,  som  jeg  skulle  døbes  for.  Jeg  spekulerede  på, 
hvad  de  mon  ville  sige  til,  at  jeg  skulle  døbes  for  dem. 

Så  blev  det  min  tur.  Det  var  så  stille,  at  man  kunne  høre  en 
nål  falde  til  jorden.  Jeg  følte,  at  alle  kiggede  på  mig.  Biskoppen 
løftede  mig  op  og  bar  mig  ned  i  dåbsbassinet.  Biskoppen  og 
Rick  måtte  hjælpes  om  at  døbe  mig,  fordi  min  krop  er  så  slap 
og  mine  lemmer  så  stive.  Hver  gang  vi  havde  udført  ordi- 
nansen  for  et  navn,  tjekkede  biskoppen,  at  jeg  stadig  trak 
vejret.  Jeg  udførte  i  alt  fem  dåb.  Derefter  klædte  biskoppen 
og  Rick  mig  om  og  satte  mig  i  min  kørestol.  Biskoppen  redte 
endda  mit  hår  med  sin  egen  kam.  Beau  fortalte  mig,  at 
biskoppen  var  våd  af  sved  i  ansigtet,  da  han  kørte  mig  ind  fra 
omklædningsrummet.  Jeg  er  ikke  sikker  på,  at  biskoppen  var 
klar  over,  hvor  vanskeligt  det  ville  være  at  klæde  mig  om. 

Da  vi  gik  i  gang  med  bekræftelserne,  følte  jeg  mig  varm 
over  det  hele.  Jeg  tænkte  ved  mig  selv:  Hvordan  kan  folk  dog 
undgå  at  vide,  at  Kirken  er  sand?  Jeg  er  min  biskop  taknemlig 
for,  at  han  holdt  nok  af  mig  til  at  give  mig  chancen  for  at 
blive  døbt  i  templet.  Der  er  så  smukt  inde  i  templet.  Den 
stærke  følelser  derinde  har  vist  mig,  at  Kirken  er  sand.  □ 


STJERNEN 

6 


..  \.i ' 


M 


N 


BEDSTEFAR, 


PROFETEN 


Jodi  Hinckley  er  17  år.  Hun 
elsker  at  spille  tennis  og  være 
sammen  med  sine  venner. 
Hun  savner  sin  storebror,  der 
tjener  i  missionen  i  Frankfurt  i 
Tyskland.  Og  når  hun  møder  nye 
mennesker  hjemme  i  Salt  Lake  City, 
bliver  hun  altid  spurgt:  »Er  du  i 
familie  med  profeten?« 

Ja,  svarer  hun,  det  er  hun.  Hendes 
farfar,  Gordon  B.  Hinckley,  er  profet 
og  præsident  for  Jesu  Kristi  Kirke  af 
Sidste  Dages  Hellige. 

Jodi  er  ikke  alene.  Hun  er  blot  et 
af  præsident  og  søster  Hinckleys  25 
børnebørn,  hvoraf  næsten  halvdelen 
er  teenagere  eller  på  mission  og 
derfor  står  over  for  de  samme  udfor- 
dringer som  andre  unge  i  Kirken. 

Nogle  børn  af  biskopper  og  stavs- 
præsidenter  føler  sig  presset  til  at 
skulle  være  fuldkomne  på  grund  af 
deres  fædres  kaldelser.  Hvordan  tror 
I  så  ikke,  at  præsident  Hinckleys 
børnebørn  har  det?  Ja,  de  indrømmer 
næsten  alle  sammen,  at  de  til  tider 
føler,  at  folk  forventer,  at  de  skal 
være  fuldkomne,  og  at  man  holder 


Fortalt  til  Janet  Thomas 

øje  med  dem  for  at  se,  om  de  begår 
nogle  fejltrin.  Men  de  ved,  at  deres 
bedstefar  elsker  dem.  Og  det  er  det 
vigtigste. 

»Han  er  først  og  fremmest 
morfar,«  siger  Katie  Barnes  på  19. 
»Det  er  sommetider  svært  for  folk  at 
forstå  det.« 

»Jeg  tror,  at  nogle  mennesker  tror, 
at  han  citerer  skriftsteder,  hver  gang 
vi  ser  ham,«  siger  Jessica  Dudley  på 
17,  »eller  at  vi  fører  dybe  åndelige 
samtaler  og  sådan  noget.  Men  vi 
snakker  jo  bare  med  morfar.« 

Selv  om  præsident  Hinckley  har 
meget  travlt,  ser  hans  børnebørn 
ham  ret  ofte.  »Vi  ser  ham  cirka  hver 
anden  uge,«  siger  James  Pearce  på 
17.  Alle  præsident  og  søster 
Hinckleys  børn  og  børnebørn  samles 
mindst  én  gang  om  måneden  til 
familieaften.  Og  de  kigger  ind  for  at 
tale  med  ham  på  hans  kontor  eller 
besøger  søster  Hinckley  hjemme  i 
lejligheden.  De  fleste  af  børnebør- 
nene har  været  med  deres  bedstefo- 
rældre til  møder  eller 
tempelindvielser. 

Men  hvordan  er  han  egentlig? 

»Han  er  sjov,«  siger  Spencer 
Hinckley  på  19. 

»Han  elsker  at  fortælle  historier, 
der  får  folk  til  at  grine,«  siger  Ann 
Hinckley  på  20.  »Han  fortæller 
aldrig  vittigheder  på  andres  bekost- 
ning. Han  ler  ad  sig  selv  og  hjælper 
os  til  at  le  ad  os  selv.« 

»Jeg  kan  godt  li',  når  han  fortæller 
en  historie,«  siger  Katie.  »Han  kan 
knap  fortælle  historien,  fordi  han 
griner  så  meget.  Han  kan  ikke  få 
vejret  af  bare  grin,  og  så  kommer  vi 
også  til  at  le.« 

Præsident  Hinckley  elsker  en  god 
historie,  men  han  elsker  sine  børne- 
børn endnu  mere.  Han  interesserer 
sig  meget  for  dem.  Jessica  nævner  de 
første  spørgsmål,  som  han  stiller 
dem,  når  de  ses:  »'Hvordan  har  du 
det?  Hvordan  går  det  på  dit  arbejde? 
Hvordan  går  det  i  skolen?  Hvordan 

Jessica  Dudley  på  1 7  elsker  at 
være  sammen  med  sin  kærlige  og 
omsorgsfulde  morfar,  præsident 
Gordon  B.  Hinckley. 

Glæde  og  latter  fylder  stuen,  når 
præsident  og  søster  Hinckley,  der 
har  været  gift  i  60  år,  omgiver  sig 
med  mange  af  deres  børnebørn  og 
oldebørn.  To  af  deres  børnebørn  er 
på  fuldtidsmission. 

går  det  med  din  kæreste?  Hvordan 
går  det  med  dig?'  Uanset  hvor  travlt 
han  har,  så  har  han  altid  tid  til  at  tale 
med  mig  og  lytte.« 

»Jeg  spiller  fodbold,«  siger  Sarah 
Dudley  på  13.  »Hver  lørdag  spørger 
han  mig:  'Vandt  I  kampen?'  Og  hvis 
jeg  svarer  nej,  siger  han:  'Nå,  skidt. 
Der  kommer  jo  flere  kampe.'  Han  er 


sa  positiv.« 

»Man  ved  bare,  at  han  holder 
meget  af  os,«  siger  Amy  Pearce  på 
20.  »Han  ved  altid,  hvad  man  går  og 
laver,  men  han  blander  sig  ikke.« 

Og  han  er  bekymret  for  sine 
børnebørn  og  de  udfordringer,  der 
står  overfor.  Engang  havde  Amy  det 
meget  svært.  »Han  bad  for  mig  hver 
aften,«  siger  hun,  »og  han  fik  mit 
navn  skrevet  på  bønnelisten  i 
templet.  Han  fortalte  mig  aldrig,  at 
han  gjorde  det.  Det  var  mor,  der 
fortalte  mig  det.  Det  var  dejligt  at 
have  en,  der  holder  så  meget  af  en. 
Det  var  også  dejligt  at  vide,  at  han 


hele  tiden  vidste,  at  jeg  nok  skulle 
klare  det.« 

Faktisk  råder  præsident  Hinckley 
sine  børnebørn  til  altid  at  være  posi- 
tive, når  der  er  noget,  der  bekymrer 
dem.  »Han  har  altid  en  meget  positiv 
indstilling,«  forklarer  Jessica.  »Han 
siger,  at  vi  skal  hænge  i,  gøre  vores 
bedste  og  bede,  så  vil  alt  ordne  sig.« 

EN  SJOV  BEDSTEMOR 

Børnebørnene  holder  også  meget 
af  deres  bedstemor.  Når  man  spørger 
dem,  hvordan  søster  Hinckley  er, 
reagerer  alle  børnebørnene  på 
samme   måde.    De   stopper   op   og 

tænker  på  hende,  og  så  smiler  de 
bredt,  inden  de  svarer. 

»Vi  siger  altid,«  bemærker  Jodi, 
»at  vi  elsker  bedstefar  så  højt,  fordi 
han  giftede  sig  med  bedstemor.  Alle 
elsker  hende  højt.« 

»Hun  smiler  altid,«  tilføjer  James. 
»Altid.« 

»Der  er  næsten  noget  magisk  ved 
hende,«  siger  Ann.  »Hun  er  lille  og 
spinkel.  Hun  er  aldrig  sur.  Hun  er 
altid  glad.  Hendes  syn  på  verden  er 
realistisk  og  uprætensiøst.  Hun  er  en 
sjov  bedstemor.« 

»Hun  er  meget  snakkesalig,«  siger 
Joseph  Hinckley  på  13.  »Man  kan 


tage  med  hende  overalt,  og  det  er 
sjovt.« 

»Vi  kunne  tale  om  hende  i 
timevis,«  slutter  Jessica. 

Søster  Hinckley  ledsager  ofte  sin 
mand,  når  han  rejser  rundt  for  at 
møde  Kirkens  medlemmer  over  hele 
verden.  Hun  husker  sine  børnebørn, 
når  hun  er  ude  at  rejse  og  sender 
dem  hver  især  postkort  fra  hele 
verden. 

Hun  sender  adskillige  julekort  til 
hvert  barn,  barnebarn  og  oldebarn. 
Hver  familie  får  hurtigt  julekort  nok 
fra  bedstemor  til  at  dekorere  en  hel 
væg. 

Kort  før  jul  holder  hun  en  særlig 
julefest  for  børnebørnene.  Bordet  er 
dækket  med  flot  service  og  der 
serveres  en  lækker  middag.  Ingen 
forældre  er  inviteret  med.  Det  er  kun 
for  børnebørnene.  Og  juleaften  samles 
alle  familierne  og  opfører  et  krybbe- 
spil. »Bedstefar  læser  beretningen,  og 
vi  opfører  den,«  siger  Sarah.  Nu  er  der 
også  oldebørn,  som  kan  spille  med,  og 
den  yngste  baby  bliver  lagt  i  den 
hjemmelavede  krybbe. 

EN  NY  PROFET 

Den  dag  præsident  Howard  W. 
Hunter  døde,  var  en  mindeværdig 
dag  for  præsident  Hinckleys  børne- 
børn. De  var  kede  af,  at  præsident 
Hunter  kun  fik  lov  at  tjene  i  så  kort 
tid.  Og  de  stod  lidt  frygtsomme  over 
for  det  store  ansvar,  som  nu  blev  lagt 
på  deres  bedstefar.  De  vidste,  at 
deres  bedstefar  som  præsident  for  De 
Tolvs  Kvorum  nu  ville  blive  Kirkens 
næste  præsident. 


Joseph  og  Spencer  var  på  van- 
dretur med  deres  far.  »Vi  var  på  vej 
ind  til  en  by,«  siger  Joseph.  »Alle 
flagene  var  på  halv.  Så  snart  far  så 


Døren  står  altid  åben  for  James 
og  Amy,  når  de  besøger  deres 
bedstefars  kontor. 

flagene,  vidste  han,  hvad  der  var 
sket.  Han  tog  en  dyb  indånding.« 

Ved  den  højtidelige  forsamling, 
hvor  præsident  Hinckley  blev  opret- 
holdt som  profet  af  Kirkens  med- 
lemmer, rejste  børnebørnene  sig  på 
det  rette  tidspunkter  og  opretholdt 
den  nye  præsident.  »Det  var  en 
fantastisk  oplevelse,«  siger  Ada 
Hinckley  på  16,  »at  løfte  sin  hånd  og 
opretholde  Kirkens  præsident,  som 
faktisk  også  er  ens  bedstefar.  Når  de 
synger  'Hav  tak  for  profeten,  du 
sendte,'  så  bliver  man  lidt  over- 
vældet, fordi  de  jo  synger  om  ens 
bedstefar.« 

Den  samme  oplevelse,  som  hjalp 
så  mange  andre  unge  i  Kirken, 
hjalp  også  Ada  til  at  få  et  vidnes- 
byrd om,  at  hendes  bedstefar  er 
Herrens  profet.  Hun  overværede  et 
møde  for  Unge  Piger,  hvor  temaet 

var  at  få  et  vidnesbyrd  om  pro- 
feten. »Det  hjalp  mig  meget  til  at  få 
et  vidnesbyrd  om,  at  han  er 
profet,  og  at 


han  leder  Kirken.  Det  ved  jeg,  at 
han  gør.« 

Katie  siger:  »Jeg  opretholder  ham 
som   profet,   ikke   som  bed- 
stefar. Hvadenten  min 
bedstefar   er   profet 
for  Kirken  eller  ej, 
så  må  jeg  vide  for 


mig  selv,  at  Kirken  er  sand.  Og  det 
gør  jeg  også.« 

Bemærkede  de  en  forandring  ved 
deres  bedstefar,  efter  at  han  var 
blevet  opretholdt  som  præsident  for 
Kirken?  James  svarer:  »Til  at  begynde 
med  var  han  meget  stille  og  ydmyg.« 

»Han  tilbragte  mere  tid  alene,« 
siger  Ada.  »Jeg  synes,  at  ydmyg  er  et 
godt  ord.  Det  er  bare  sejt,  når  jeg 


Søster  Hinckley  er  kommet  i  kontakt  med  mange 
kulturer,  når  hun  har  ledsaget  sin  mand  på  hans 
rejser  rundt  i  verden.  Hun  fortæller  ofte  sine 
børnebørn  om  sine  oplevelser  og  viser  sine 
souvenirs  frem. 


... 


hører  folk  tale  om  ham,  og  de  ikke 
ved,  at  jeg  er  i  familie  med  ham.  Folk 
elsker  ham.«Jessica  bemærker  foran- 
dringen mest,  når  han  taler.  »Ved 
generalkonferencerne  kan  man  se,  at 
kaldelsens  kappe  hviler  på  ham.« 

Amy  er  enig.  »Han  holder  en  tale, 
og  så  siger  han  nogle  fantastiske  ting. 
Og  jeg  tænker:  'Wow!'  Når  vi 
besøger  ham  på  kontoret,  ser  jeg  ham 
i  begge  roller.  Så  er  han  bedstefar  og 
profet  på  samme  tid.« 

Selv  om  deres  bedstefar  møder 
mange  betydningsfulde  og  indflydel- 
sesrige mennesker,  så  ser  han  dem 
bare,  som  det  de  er.  »Når  han  har 
hilst  på  USA's  præsident  eller  en 
anden  betydningsfuld  person,«  siger 


Amy,  »så  spørger  vi:  'Var  det  spænd- 
ende?' Og  han  svarer:  'Han  er  jo  bare 
et  menneske.'  Han  ser  ikke  på  rang 
eller  autoritet.  Han  betragter  alle 
lige.  Hvadenten  han  hilser  på  en 
præsident  eller  en  husmoder,  så 
opfører  han  sig  på  samme  måde.« 

»Ja,«  siger  James,  »han  respek- 
terer alle.« 

HAN  FORSTÅR  OS 

Spørg  et  hvilket  som  helst  af 
børnebørnene,  om  deres  bedstefar, 
profeten,  forstår,  hvordan  det  er  at 
være  teenager  i  dag,  og  så  vil  de 
svare  hurtigt  og  sikkert.  »Han  taler 
aldrig  negativt  om  vores  genera- 
tion,« siger  Katie.  »Han  er  meget 
positiv.  Af  og  til  tror  jeg,  at  han  ville 
ønske,  at  han  var  ung.« 

Er  han  i  kontakt  med  den  yngre 
generation?«  spørger  Spencer  og 
svarer:  »Ja,  på  grund  af  os.« 

»Han  kender  os,«  siger  Ann.  »Og 
han  ved,  hvad  vi  laver,  og  han 
kender  vores  sorger  og  glæder.  Han 

f        ved,   hvad  vi  har  svært 
ved,   og  hvad  vi  har  let 
ved.« 
Ligesom     profeten 
beder  for  sine  egne 
børnebørn,    beder 


han  også  for  de  unge  i  Kirken.  Og 
han  ved,  at  der  hver  dag  i  hvert 
eneste  af  Kirkens  templer  bedes 
specielt  for  de  unge.  Det  råd,  han 


Mary  Dudley  på  12  var  bekymret 
for,  at  hendes  morfar  ville  holde 
op  med  at  være  morfar,  når  han 
nu  blev  profet.  Men  hun  havde 
ikke  behøvet  at  være  bekymret. 

giver  sine  børnebørn,  er  et  godt  råd 
til  alle  unge:  Gør  dit  bedste.  Hæng  i. 
Gør  det  rette. 

Da  Jessica  gik  på  Ricks  College, 
var  der  ingen,  bortset  fra  hendes 
nærmeste  venner,  som  vidste,  hvem 
hendes  bedstefar  var.  Læreren 
spurgte,  om  nogen  af  eleverne  havde 
truffet  præsident  Hinckley  eller 
andre  af  generalautoriteterne.  Jessica 
rakte  ikke  hånden  op.  Det  var  ikke, 
fordi  hun  var  flov.  Hun  ville  bare 
høre,  hvad  de  andre  havde  at  sige. 
»Jeg  nød  at  høre,  at  folk  var  glade  for 
at  se  ham  ved  tempelindvielser  eller 
konferencer.« 

»Hvor  er  jeg  dog  heldig,«  siger 
Ann,  »at  jeg  kender  ham  som 
menneske,  som  bedstefar  og  som 
profet.  Det  er  bare  fantastisk!«  □ 


Den  levende  profets  ord 

Råd  og  vejledning  fra  præsident  Gordon  B.  Hinckley 

BEHANDL  JERES  HUSTRUER 
SOM  JERES  BEDSTE  AKTIV 

»Brødre,  I  vil  aldrig  i  jeres  liv  få  et  større 
aktiv  end  den  kvinde,  hvis  øjne  I  så  dybt  i, 
mens   I   holdt   hinandens   hænder   over   alteret   i 
Herrens  hus.  Hun  vil  være  jeres  dyrebareste  eje  i  både 
tid  og  evighed.  Respektér  hende  som  jeres  partner. 
Respektér  hende  og  lev  sammen  med  ære,  så  vil  I  blive 
lykkelige.«1 


BØNNENS  MAGT 

»Hvor  er  det  dog  vidunderligt,  at  I 
knæler,  I  unge  mennesker,  og  beder  oprigtigt 
morgen  og  aften.  Jeg  roser  jer.  Bøn  nedkalder 
himlens  kræfter  over  os.  Bøn  er  en  stor  gave,  som 
vor  himmelske  Fader  har  givet  os,  hvorigennem  vi  kan 
nærme  os  ham  og  tale  med  ham  i  Jesu  Kristi  navn.  Bed 
meget.  I  kan  ikke  klare  det  alene.  I  kan  ikke  leve  op  til 
jeres  potentiel  alene.  I  har  brug  for  Herrens  hjælp.«4 

ULYDIGE  BØRN 

»Jeg  ved  godt,  at  uanset  hvad  man  gør,  så  vil  der  af 
og  til  være  børn,  som  gør  oprør.  Men  hold  ud.  Giv 
aldrig  op.  Man  har  ikke  tabt,  så  længe  man  prøver.  Bliv 
ved.«2 

LÆRERIGE  STUNDER 

»I  går  alle  i  skole.  Spild  ikke  tiden.  Netop  nu  har  I 
muligheder,  som  I  aldrig  igen  vil  få,  så  længe  I  lever.  Få 
mest  muligt  ud  af  det  lige  nu.  Det  er  en  vidunderlig 
udfordring,  det  er  hårdt,  det  er  svært.  Men  hvor  er  det 
dog  vidunderligt  at  kunne  lære  om  århundreders 
opsamlede  viden,  som  er  til  rådighed  for  jer.  Læs  videre 
eller  uddan  jer  på  anden  vis,  alt  efter  hvad  I  nu  har  lyst 
til.  Men  udnyt  hver  eneste  mulighed,  som  I  får,  for 
Herren  har  givet  jer  en  befaling  gennem  profeten 
Joseph  Smith  om  ikke  kun  at  samle  åndelig  kundskab, 
men  også  verdslig  kundskab,  og  det  er  jeres  ansvar,  så  1 
må  ikke  spilde  tiden.  Der  er  så  meget  at  lære.  Vær  klog. 
Gør  jeres  bedste.«3 


PORNOGRAFI 

»'Pryd  altid  dine  tanker  med  dyd'  (L&P  121:45).  Der 
findes  så  meget  smuds,  begær  og  pornografi  i  denne 
verden.  Som  sidste  dages  hellige  må  vi  hæve  os  over  det 
og  stå  imod  det.  I  kan  ikke  tillade  jer  at  beskæftige  jer 
med  det.  1  kan  simpelthen  ikke  tillade  jer  at  beskæftige 
jer  med  det.  Hold  det  ude  af  jeres  hjerte.  Ligesom  tobak 
er  det  vanedannende,  og  det  vil  ødelægge  dem,  der 
omgiver  sig  med  det.  'Pryd  altid  dine  tanker  med  dyd.'«5 

TIENDE 

»Nogle  af  jer  har  økonomiske  problemer.  Det  ved  jeg 
godt.  1  har  aldrig  penge  nok.  Det  ved  jeg  godt.  I  kæmper 
for  at  klare  jer.  Og  hvad  er  løsningen?  Den  eneste,  som  jeg 
kender  til,  er  at  betale  tiende.  Det  betyder  ikke,  at  1  så  vil 
få  en  Mercedes  Benz  eller  en  kæmpevilla.  Men  det  var 
Gud,  der  gav  det  løfte,  at  han  ville  åbne  himlens  vinduer 
og  udøse  velsignelser  over  dem,  der  var  ærlige  med  deres 
tiende  og  offerydelser,  og  han  har  magt  til  at  holde  sit 
løfte.  Det  er  mit  vidnesbyrd,  at  han  holder  det  løfte.«6 

GENERATIONER  VELSIGNES  VED  OMVENDELSE 

»Hver  gang  I  fører  et  nyt  medlem  ind  i  Kirken, 
velsigner  I  et  liv.  Ikke  bare  ét  liv,  for  hvis  han  eller  hun 
forbliver  trofast,  bliver  det  til  mange  liv.  For  det,  som  I 
udfører,  velsigner  kommende  generationer.  Vi  er  alle 
sammen  resultatet  af  missionering.  Vore  fædre,  bedste- 
fædre eller  oldefædre  tog  imod  missionærernes  vidnesbyrd 
og  sluttede  sig  til  Kirken.  Vi  nyder  godt  af  det.  Hver  gang 
jeg  ser  missionærer,  har  jeg  lyst  til  at  sige,  at  I  aldrig  kan 
forudse  omfanget  af  det,  som  I  udfører  i  denne  kaldelse.«7 

VORES  PIONERINDSATS 

»Vi  er  stadig  pionerer.  Vi  er  aldrig  ophørt  med  at  være 
pionerer,  siden  dengang  de  hellige  forlod  Nauvoo  og  kom 


her  (til  Iowa)  og  drog  herfra  til  floderne  Elkhorn,  Platte 
og  Sweetwater,  gennem  Wyomings  højland  og  siden  ind  i 
Saltsødalen.  Det  var  et  storslået  eventyr.  Men  formålet 
var  at  finde  et  sted,  hvor  de  kunne  slå  sig  ned  og  tilbede 
Gud  i  overensstemmelse  med  deres  samvittighed  og 
tilbyde  andre,  som  slog  sig  ned  iblandt  dem,  den  samme 
ret.  Vi  når  stadig  ud  i  verden  til  steder,  som  for  få  år  siden 
syntes  uopnåelige.  Vi  kommer  ud  overalt,  og  det  kræver 
en  pionerindsats.«8 

DE  SIDSTE  DAGE 

»Jeg  vil  gerne  forsikre  jer  om,  kære  venner,  at  Kirken 
ikke  vil  blive  ledt  på  vildspor,  og  det  vil  dens  medlemmer 
heller  ikke.  Det  sagde  Herren  selv,  da  han  oprettede  sit 
værk  for  sidste  gang.  Dette  er  de  sidste  tider.  Herren 
leder  denne  Kirke.«9  □ 


NOTER 

1 .  Regionalkonference  for  gifte  studerende  ved  BYU, 
Provo  i  Utah,  den  11.  februar  1996. 

2.  Regionalkonference  på  Oahu  i  Hawaii, 
den  18.  februar  1996. 

3.  Ungdomsmøde  i  Denver  i  Colorado, 
den  14.  april  1996. 

4.  Regionalkonference  i  Pittsburgh  i  Pennsylvania, 
den  28.  april  1996. 

5.  Fireside  i  Dublin  i  Irland,  den  1.  september  1996. 

6.  Regionalkonference  på  Oahu  i  Hawaii, 
den  18.  februar  1996. 

7.  Missions  konference  i  Hong  Kong,  den  25.  maj  1996. 

8.  Pressekonference  ved  højtideligheden  i  Den  Store 
Lejr  ved  Council  Bluffs  i  Iowa,  den  13.  juli  1996. 

9.  UV- fireside  i  San  Diego  i  Californien, 
den  24.  marts  1996. 

Honeymoon-  ruten 


Ældste  David  E.  Sorensen 

De  Halvfjerds 

For  nogle  år  siden  besøgte 
jeg  en  stor  ranch  i  det 
sydlige  Utah  sammen  med 
ranchens  ejer.  Mens  jeg  var  der, 
lagde  jeg  mærke  til  en  lang,  smal, 
snoet  grusvej.  Jeg  fik  at  vide,  at 
denne  øde,  afsidesliggende  ørkenvej  engang  havde  strakt 
sig  over  mange  kilometer  gennem  det  sydlige  Utah  og 
nordlige  Arizona,  hvor  den  fortsatte  sydpå  mod  de  små 
byer  langs  Little  Colorado  River  i  Arizona.  Disse  småbyer 
var  grundlagt  af  mormonpionerer,  og  denne  vej  var  deres 
forbindelse  til  mormonbosættelsen  i  St.  George  i  Utah. 
Vejen  blev  engang  flittigt  benyttet  af  hestevogne.  Den 
var  kendt  som  »Honeymoon-ruten.« 

PIONERERNE  YDEDE  OFRE  FOR  AT  KOMME 
TIL  TEMPLET 

Honeymoon-ruten  fik  sit  navn  af  de  mange  brudepar, 
der  rejste  fra  bosættelserne  i  det  nordlige  Arizona  for  at 
modtage  deres  begavelse  og  blive  beseglet  for  tid  og  al 
evighed  i  templet  i  St.  George. 

Sidst  i  forrige  århundrede  og  i  begyndelsen  af  dette 
varede  rejsen  fra  et  par  dage  til  flere  uger,  alt  efter  hvor 
brudeparret  kom  fra.  De  fleste  af  disse  tapre,  unge  par 
tilbragte  mange  nætter  på  ruten  under  stjernehimlen, 
mens  de  sov  på  den  bare  jord  eller  bag  i  hestevognene. 
De  unge  par  og  deres  familier  stod  over  for  store  udfor- 
dringer i  den  vidtstrakte  amerikanske  ørken,  som  får 
mindre  end  20  cm  regn  om  året.  Deres  fødevarerationer 
var  ofte  sparsomme,  og  de  havde  ofte  kun  halvråddent 
vand  at  drikke.  De  mødte  mange  farer,  som  f.eks.  klap- 


perslanger, prærieulve,  rødlosser  og 
ørkenræve. 

Hvorfor  rejste  disse  unge 
mennesker  gennem  den  øde  ørken 
under  store  personlige  ofre  og  ofte 
med  fare  for  fysisk  overlast?  Det 
glitrende  hvide  tempel  i  St.  George  var  det  første  tempel, 
som  blev  fuldført  og  indviet  vest  for  Mississippi-floden. 
Disse  unge  pars  ønske  om  at  blive  beseglet  til  hinanden 
var  stærkere  end  deres  frygt  for  de  trængsler,  som  de 
vidste,  at  de  måtte  overvinde  på  rejsen  til  templet. 

BETYDNINGEN  AF  TEMPLETS  VELSIGNELSER 

Ligesom  dengang  kan  unge  mennesker  i  vore  dage 
opnå  evighedens  velsignelser  i  Herrens  hus.  Disse  ordi- 
nanser  er,  som  Brigham  Young  sagde,  »nødvendige  for  jer, 
efter  at  I  har  forladt  dette  liv,  for  at  I  kan  træde  ind  i 
Faderens  nærhed  og  gå  forbi  de  engle,  som  er  sat  der  som 
vogtere,  og  give  dem  de  nøgleord,  tegn  og  kendetegn, 
som  hører  til  det  hellige  præstedømme,  og  opnå  jeres 
ophøjelse  på  trods  af  jord  og  helvede«  (Journal  of 
Discour  ses,  2:31). 

Den  begavelse  som  udføres  i  templet  med  det  hellige 
præstedømmes  myndighed  er  nært  forbundet  med  prin- 
cippet om  evigt  ægteskab.  Lige  fra  genoprettelsens  første 
dage  har  vi  fået  at  vide,  at  »ægteskabet  er  indstiftet  af 
Gud  for  menneskene«  (L&P  49:15).  Lige  siden  Adams 
dage  har  ægteskabspagten  været  tillagt  stor  betydning.  Vi 
brødre  i  Kirken  har  gennem  åbenbaring  fået  at  vide:  »Du 
skal  elske  din  hustru  af  hele  dit  hjerte  og  holde  dig  til 
hende  og  ingen  anden«  (L&tP  42:22). 

Som  medlemmer  af  Kirken  har 
vi  ikke  blot  fået  befaling  om  at 
gifte  os  i  retfærdighed,  men  også 
om  at  få  børn  og  opdrage  dem  i 
overensstemmelse  med  Jesu 
Kristi  evangeliums  lærdomme.  Vi 
bliver  belært  om,  at  begavelsen 

og  beseglingsceremonien  skal  udføres  i  Herrens  hus.  Vi  er 
så  velsignede,  at  vi  har  hellige  templer  rundt  om  i  verden, 
hvor  vi  kan  modtage  disse  evige  ordinanser. 

Herren  fortalte  Joseph  Smith: 

»Der  findes  tre  himle  eller  grader  i  det  celestiale  rige. 

For  at  opnå  den  højeste  må  et  menneske  indtræde  i 
dette  præstedømmes  orden,  hvormed  der  menes  den  nye 
og  evige  ægteskabspagt. 

Den,  som  ikke  gør  dette,  kan  ikke  opnå  den«  (L&P 
131:1-3). 

Herren  forklarer  videre:  »Om  en  mand  ægter  en 
kvinde  gennem  mit  ord,  som  er  min  lov,  og  gennem  den 
nye  og  evige  pagt,  og  det  er  beseglet  på  dem  gennem 
forjættelsens  Helligånd  af  ham,  som  er  salvet,  og  som  jeg 
har  givet  denne  magt  og  dette  præstedømmes  nøgler  .... 
skal  (det)  have  bindende  kraft,  når  de  er  ude  af  verden, 
og  de  skal  gå  forbi  engle  og  guder,  som  er  sat  der,  til  deres 
ophøjelse  og  herlighed  i  alle  ting,  som  det  er  blevet 
beseglet  på  deres  hoveder,  hvilken  herlighed  vil  være  en 
fylde  og  en  fortsættelse  af  slægten  fra  evighed  til 
evighed«  (L&P  132:19). 

For  at  enhver  pagt,  deriblandt  også  ægteskabspagten, 
skal  have  gyldighed  i  evigheden,  skal  to  betingelser 
opfyldes:  Den  skal  »indgås  og  besegles  ved  forjættelsens 
Helligånd«  (L&P  132:7),  og  den  skal  udføres  med  den 
rette  præstedømmemyndighed. 


VI  MA  YDE  OFRE  FOR  AT 
KOMME  I  TEMPLET 

I  dag  står  mange  unge  sidste 
dages  hellige  over  for  svære  udfor- 
dringer. Som  følge  deraf  udskyder 
mange  ægteskabet  længere  end 
nødvendigt.  Nogle  undskylder  sig 
med,  at  de  gerne  vil  gøre  deres  uddannelse  færdig  først. 
Andre  siger,  at  de  må  sikre  sig  et  godt  job,  inden  de  kan 
gifte  sig.  Atter  andre  ønsker  sikkerheden  ved  en  vel- 
spækket bankkonto  og  foretrækker  at  få  en  ny  lejlighed, 
en  ny  bil  eller  andre  materielle  goder  i  stedet  for  at  blive 
gift  i  templet. 

Vi  må  spørge  os  selv,  om  vi  er  villige  til  at  tillægge 
tempelægteskabet  samme  betydning  som  de,  der  rejste  på 
Honeymoon-ruten,  gjorde.  I  stedet  for  at  falde  som  ofre 
for  klapperslanger  eller  ulve,  står  vi  så  i  fare  for  at  blive 
ofre  for  udskydelser  og  vankelmodighed?  I  stedet  for  at 
bukke  under  for  sult  og  træthed  står  vi  da  i  fare  for  at 
bukke  under  for  tidens  filosofier  om  at  tilfredsstille  sine 
egne  ønsker  og  den  populære  indstilling,  at  man  skal 
»køre  sit  eget  løb«? 

Selvfølgelig  bør  sidste  dages  hellige  fra  de  kulturer, 
hvor  de  unge  selv  kan  fri  til  hinanden,  give  sig  selv  tid 
nok  til  at  træffe  de  rette  beslutninger,  inden  de  vælger  en 
livsledsager.  Men  de  må  ikke  af  selviske  årsager  udskyde 
hverken  frieriet  eller  beslutningerne. 

Forældre  og  ledere  bør  altid  belære  de  unge  om,  at 
ægteskabet  er  et  helligt  privilegium  og  en  forpligtelse. 
Det  er  ikke  godt  hverken  for  manden  eller  kvinden  at 
være  alene,  for  ingen  af  dem  kan  opfylde  formålet  med 
sin  skabelse  uden  den  anden  (se  1  Kor  11:11;  Moses 
3:18).  Ægteskab  mellem  mand  og  kvinde  er  indstiftet  af 
Gud,  og  kun  gennem  den  nye  og  evige  ægteskabspagt 

kan  vi  opnå  fylden  af  alle  evighe- 
dens velsignelser. 

VEJLEDNING  FRA 
PROFETERNE 

Vor  tids  profeter  og  ledere  har 
rådet  os  til  at  gifte  os  i  Herrens 
hus  og  forblive  tro  mod  de  pagter, 
som  vi  indgår  der.  Ved  generalkonferencen  sagde  præsi- 
dent Howard  W.  Hunter:  »Det  er  under  normale 
omstændigheder  et  præstedømmeansvar  for  en  mand 
ikke  at  udsætte  ægteskabet  urimeligt  længe.  Brødre, 
Herren  har  talt  tydeligt  om  dette.  Det  er  jeres  hellige  og 
højtidelige  ansvar  at  følge  hans  råd  og  hans  profeters  råd« 
(Stjernen,  januar  1995,  side  48).  Videre  sagde  præsident 
Hunter:  »En  mand,  der  bærer  præstedømmet,  udviser 
fuldstændig  moralsk  troskab  over  for  sin  hustru,  og  giver 
hende  ingen  grund  til  at  tvivle  på  hans  trofasthed.  En 
mand  skal  elske  sin  hustru  af  hele  sit  hjerte  og  holde  sig 
til  hende  og  ingen  anden  (L&P  42:22-26)«  (Stjernen, 
januar  1995,  side  48). 

Med  hensyn  til  L&lP  42:22  forklarede  præsident 
Spencer  W.  Kimball:  »Udtrykket  ingen  anden  udelukker 
enhver  anden  og  ethvert  andet.  Ægtefællen  får  derved 
forrang  i  mandens  eller  hustruens  tilværelse,  og  hverken 
selskabsliv,  arbejde  eller  politiske  interesser  eller  nogen 
anden  interesse  eller  person  må  nogensinde  få  forret  over 
den  ægteskabelige  partner«  (Tilgivelsens  mirakel,  side 
224). 

Andre  profeter  har  også  fremhævet  betydningen  af 
ægteskab  og  familie.  Præsident  Harold  B.  Lee  sagde: 
»Det  vigtigste  i  Herrens  værk,  som  du  og  jeg  nogensinde 
kan  komme  til  at  udføre,  sker  inden  for  vores  eget  hjems 


vægge«  (Stand  Ye  In  Holy  Piaces, 
1974,  side  255). 

Vores  levende  profet,  præsi- 
dent Gordon  B.  Hinckley,  har 
om  det  evige  ægteskab  sagt: 
»Vor  himmelske  Fader,  der 
elsker  sine  børn,  ønsker  det  for 
dem,  som  vil  give  dem  størst 
mulig  lykke  nu  og  i  evighederne,  og  der  findes  ingen 
større  lykke  end  den,  som  udspringer  af  det  mest 
meningsfyldte  af  alle  menneskelige  forhold,  nemlig 
fællesskabet  mellem  mand  og  hustru  og  forældre  og 
børn  . . . 

Men  ægteskabet  er  en  pagt,  der  besegles  med 
myndighed.  Hvis  den  myndighed  alene  er  statens 
myndighed,  vil  den  kun  have  gyldighed,  så  længe  den 
pågældende  stat  har  beføjelser,  og  de  beføjelser  ophører 
med  døden.  Men  hvis  man  til  statens  myndighed  føjer 
kraften  i  den  begavelse,  som  gives  af  ham,  der  overvandt 
døden,  så  vil  det  forhold  vare  ved  efter  dette  liv,  hvis 
ægtefællerne  lever  værdigt«  (Be  Thou  an  Example,  1981, 
side  136-137). 

Mormonpionererne  måtte  yde  ofre,  viljestyrke,  beslut- 
somhed og  udholdenhed  for  at  fuldføre  deres  rejse  til 
Herrens  hellige  tempel  i  St.  George  i  Utah.  Og  sådan  er 
det  også  i  dag.  Medmindre  vi  er  villige  til  at  yde  de 
nødvendige  ofre  for  at  sætte  tempelægteskabet  højest  i 
vores  liv,  vil  vi  ikke  nyde  de  samme  velsignelser  som  de 
sidste  dages  hellige,  der  for  100  år  siden  rejste  af 
Honeymoon-ruten,  og  som,  efter  at  deres  rejse  var  fuld- 
ført, fortsatte  med  at  leve  værdigt,  så  forjættelsens 
Helligånd  kunne  besegle  de  hellige  pagter,  som  de  havde 
indgået  i  Herrens  hus.  □ 

DEN  DAG  JEG  MODTOG  MIN 


Valerio  Salerno 

For  omkring  to  år  siden,  da  jeg  var  16,  bemærkede 
jeg,  at  en  af  opgaver  i  forbindelse  med  værdinor- 
merne i  min  personlige  fremgangsbog  fra  Unge 
Piger  var  at  forstå  betydningen  af  patriarkalske  velsignelser. 

Jeg  begyndte  at  studere  alt,  hvad  jeg  kunne  finde  om 
patriarkalske  velsignelser.  Da  jeg  var  færdig,  blev  jeg  klar 
over  at  ved  at  modtage  en  patriarkalske  velsignelse, 
kunne  jeg  få  min  slægtslinie  at  vide  og  erfare,  hvad 
Herren  ønsker  af  mig,  hvilke  velsignelser  han  har  beredt 
til  mig,  og  hvad  jeg  skal  gøre  for  at  opnå  dem.  Jeg  beslut- 
tede at  bede  min  biskop  om  at  interviewe  mig  med 
henblik  på  at  få  en  anbefaling  til  patriarkalske  velsignelse. 

Den  19.  april  1995  tog  jeg  hjem  til  patriarken  her  i 
vores  stav  i  Buenos  Aires  i  Argentina.  Da  han  lagde 
hænderne  på  mit  hoved,  følte  jeg  en  fuldkommen  fred. 
Der  gik  et  brus  gennem  min  krop,  og  jeg  følte  stor  glæde. 
Jeg  har  ofte  brugt  ordet  glæde  som  et  synonym  for  at  være 
glad,  men  jeg  indså,  at  glæde  er  meget  mere  end  bare  det. 
Glæde  er  en  følelse,  der  er  så  forskellig  fra  alle  andre  og 
så  enestående,  at  den  slet  ikke  kan  beskrives.  For  at 
forstå,  hvad  det  er,  må  man  have  oplevet  det. 

Da  patriarken  afsluttede  min  velsignelse,  løb  tårerne 
ned  ad  mine  kinder.  Patriarken  havde  også  tårer  i  øjnene. 
Jeg  takkede  ham  for  at  have  virket  som  bindeled  mellem 
Herren  og  mig.  Da  jeg  gik,  kunne  jeg  ikke  lade  være  med 
at  tænke  på,  hvor  vidunderlig  en  oplevelse  det  havde 
været,  og  på,  at  jeg  ønskede,  at  alle  skulle  opleve  det. 

Jeg  er  taknemlig  for  de  ansvar,  som  Herren  har  givet 
mig.  Jeg  kender  de  løfter  og  ved,  at  de  advarsler,  som  står 
i  min  velsignelse,  er  Herrens  vilje  med  mig,  og  jeg  ved,  at 
så  længe  jeg  er  trofast,  vil  han  være  ved  min  side  og 
hjælpe  mig  med  at  overvinde  mine  svagheder. 

Jeg  ved,  at  patriarkalske  velsignelser  kan  være  et 
kompas  for  os,  ligesom  Liahona  virkede  som  kompas  i 


gamle  dage.  Hvis  vi  følger  den  vejledning,  vi  har  fået,  kan 
vi  fortsætte  »ad  den  trange  vej,  indtil  (vi)  opnår  evigt  liv« 
(Jakobs  Bog  6:11). 


FORBEREDELSE 

At  få  en  patriarkalsk  velsignelse  er  en  alvorlig  sag.  Her 
er  noget,  du  bør  overveje: 

Hvordan  kan  jeg  vide,  om  jeg  er  parat? 

Ethvert  værdigt  medlem  kan  modtage  en  patriarkalsk 
velsignelse.  Der  er  ingen  aldersbegrænsning.  (Selv  din 
bedstemor  kan  modtage  en,  hvis  hun  ikke  allerede  har 
gjort  det) .  Men  man  skal  være  gammel  nok  til  at  forstå  dens 
betydning  og  til  at  forberede  sig  åndeligt  på  at  modtage  den. 

PATRIARKALSKE  VELSIGNELSE 


MODELFOTO 


Inden  du  får  din  velsignelse,  må  du  have  et  inderligt 
ønske  om  at  modtage  en.  Lad  ikke  andre  presse  dig  til  at 
få  en  patriarkalsk  velsignelse.  Drøft  dit  ønske  med  dine 
forældre  og  din  biskop,  bed  om  det  og  gør  så  dit  for  at 
modtage  den. 

Hvordan  skal  jeg  forberede  mig? 

Når  du  har  fået  en  anbefaling  fra  din  biskop,  træffer 
du  aftale  med  din  patriark. 

Bed  meget.  Tal  med  din  himmelske  Fader  om  det,  du 
kæmper  med  i  dit  liv. 

Du  kan  faste,  hvis  du  ønsker,  og  hvis  du  fysisk  er  i 
stand  til  det. 

Du  kan  læse  »Din  patriarkalske  velsignelse:  En  lysets 
Liahona,«  en  konferencetale  af  præsident  Thomas  S. 


Monson  (Stjernen,  januar  1987,  side  54);  »Præste- 
dømme velsignelser,«  en  konferencetale  af  præsident 
James  E.  Faust  (Stjernen,  januar  1996,  side  61)  eller 
»Patriarker  og  patriarkalske  velsignelser,«  kapitel  10  i 
Præstedømmets  pligter  og  velsignelser:  Håndbog  for  præste- 
dømmebærere,  del  A. 

Hvad  indeholder  en  velsignelse? 

En  udtalelse  om  din  slægtslinie. 
En  inspireret  erklæring  om  dit  livs  mission  og  dine  ansvar. 
Den  kan  indeholde  løfter,  formaninger,  udfordringer 
og  advarsler. 

Hvad  skal  jeg  gøre  med  min  velsignelse? 

Du  får  en  afskrift  af  din  velsignelse,  så  du  kan  læse 
den,  så  tit  du  har  lyst.  Læs  den  regelmæssigt.  Den  kan 
ikke  være  en  rettesnor  i  dit  liv,  medmindre  du  ved,  hvad 
den  indeholder. 

Vær  varsom  med  at  vise  andre  din  velsignelse.  Vis  den 
kun  til  mennesker,  du  stoler  på  (som  din  familie) ,  og  selv 
da  kun  når  du  føler  dig  inspireret  til  det. 

Se  den  i  et  evigt  perspektiv.  Nogle  gange  gives  velsig- 
nelserne ikke  før  efter  dette  liv. 

Forvent  ikke,  at  din  velsignelse  vil  opridse  alt,  hvad  der 
vil  ske  i  dit  liv,  eller  at  den  vil  besvare  alle  dine  spørgsmål. 

Husk  på,  at  løfterne  i  din  patriarkalske  velsignelse  er 
betingede  af  din  trofasthed  og  Herrens  vilje.  Lev  dit  liv 
på  en  sådan  måde,  at  du  kan  modtage  alle  de  gaver,  du 
bliver  lovet. 

De  andre  præstedømmevelsignelser,  som  du  modtager 
gennem  dit  liv,  vil  måske  uddybe  nogle  af  de  emner,  som 
blev  nævnt  i  din  patriarkalske  velsignelse.  Sørg  for  at 
kende  din  velsignelse  så  godt,  at  du  er  klar  over  det,  når 
disse  forklaringer  kommer.  D 

UAFHÆNGIGHED 


Lauradene  Lindsey 

FOTO:  STEVE  BUNDERSON 


Lige  siden  1832,  hvor  Herren 
befalede  den  genoprettede 
Kirke  og  dens  medlemmer  at 
blive  uafhængige  og  selvforsynende, 
har  sidste  dages  hellige  profeter 
fremhævet  betydningen  af  de  prin- 
cipper, som  omfattes  af  denne  befa- 
ling.1 

»Vi  ønsker,  at  I  fremover  skal  være 
et  uafhængigt  folk  . . .  Det  er,  hvad 
Herren  fordrer  af  sit  folk,«  sagde 
præsident  Brigham  Young.  »...  Det  er 
vores  pligt  aktivt  og  flittigt  at  gøre 
alt,  hvad  vi  kan  for  at  være  selvfor- 
synende.«2 

Kirkens  ledere  har  gentaget  det 
budskab  i  dag.  Præsident  Gordon  B. 
Hinckley  har  sagt:  »Vi  føler  et  behov 


Inden  for  rammerne  af  hver 
families  og  hver  kulturs  forskellig- 
artethed kan  vi  blive  et  uaf- 
hængigt og  selvforsynende  folk, 
således  spm  Herren  har  krævet  af  os. 


for  endnu  tydeligere  at  fastslå 
Kirkens  medlemmers  forpligtelse  til 
at  blive  mere  uafhængige  og  selvfor- 
synende, at  øge  den  personlige  og 
den  familiemæssige  ansvarlighed,  at 
fremme  åndelig  vækst  og  at  engagere 
sig  mere  i  kristen  tjenestegerning.«3 

Ansvaret  for  vores  åndelige, 
fysiske,  følelsesmæssige,  sociale  og 
økonomiske  velbefindende  hviler 
først  og  fremmest  på  os  selv,  derefter 
på  familien  og  så  på  Kirken,  sagde 
præsident  Spencer  W  Kimball.  Han 
tilføjede:  »Ingen  sand  sidste  dages 
hellig,  som  er  fysisk  og  psykisk  sund 
og  rask,  vil  frivilligt  overlade  an- 
svaret for  sørge  for  sig  selv  og  sin 
familie  til  andre.  Så  længe  han  kan, 
vil  han  under  Herrens  inspiration  og 
med  sit  eget  arbejde,  sørge  for  sine 
egne  og  sin  families  åndelige 
og  timelige  behov.«4 
Præsident  Marion  G. 
Romney  var  en  stærk  fortaler 
for  dette  vigtige  princip.  Han 
udtalte,  at  åndelig  og  timelig 
frelse  kun  opnås  gennem 
uafhængighed  og  evnen  til  at 
være  selvforsynende.  Han  sagde 
også,  at  »alle  vores  kirke-  og  fami- 
lieaktiviteter bør  fokusere  på  at 
gøre  vores  børn  og  medlemmer 
uafhængige,«5  og  at  jo  mere  uaf- 
hængig en  sidste  dages  hellig  er, 
»desto  bedre  egnet  til  at  tjene  bliver 
han,  og  jo  mere  han  tjener,  desto 
større  bliver  hans  helliggøreise.«6 

Kirkens  ledere  har  ikke  alene 
opfordret  os  til  at  blive  uafhængige, 
men  har  også  mindet  os  om,  at  evan- 
geliet hjælper  os  til  at  opnå  uafhæn- 
gighed. »Herren  holder  så  meget  af 
os,  at  han  har  givet  os  vejledning  i, 
hvordan  vi  skal  tjene,  og  givet  os 
mulighed   for   at   udvikle   uafhæn- 


gighed,«   sagde    ældste    Marvin  J. 
Ashton.7 

I  1980erne  gennemgik  Kirkens 
velfærdsmetoder  en  stor  forandring, 
og  beredskabsprincipperne  for  med- 
lemmerne blev  af  mere  præventiv 
karakter.  Familiernes  tid,  talenter  og 
ressourcer  blev  en  vigtig  del  af 
Herrens  forrådshus.  Der  kom 
fornyede  opfordringer  fra  Kirkens 
ledere  til  at  arbejde  hen  mod  at  blive 
uafhængige  og  at  dele  deres  res- 
sourcer med  dem,  der  havde  behov 
for  det.8 

Der  findes  mere  udtømmende 
instrukser  for  uafhængighed  i 
Omsorg  på  Herrens  måde,  et  håndbog 
i  velfærd,  som  er  udgivet  af  Kirken: 

»Ansvaret  for  at  sørge  for  os  selv, 
vore  familier  samt  de  fattige  og  træn- 
gende har  været  en  del  af  evangeliet 
siden  tidernes  begyndelse.  Som 
Kristi  disciple  bør  vi  give  af  os  selv  — 
vor  tid,  talenter  og  ressourcer  -  for  at 
sørge  for  de  trængende.  Vi  er  bedre  i 
stand  til  at  opfylde  dette  ansvar,  hvis 
vi  stræber  efter  at  være  uafhængige, 
for  vi  kan  ikke  give  noget  væk,  som 
vi  ikke  har.«9 

For  at  blive  uafhængige  på 
Herrens  måde,  må  vi  arbejde  fysisk, 
mentalt  og  åndeligt  for  at  sørge  for  os 
selv  og  andre.  Hvis  vi  vil  yde  en 
indsats,  kan  vi  blive  uafhængige  på 
følgende  områder:  Uddannelse, 
sundhed,  beskæftigelse,  hjemme- 
forråd,  styring  af  ressourcer  samt 
åndelig,  følelsesmæssig  og  social 
styrke. 

•  Uddannelse. 
Uddannelsesmæssig  uafhængighed 
fordrer  evnen  til  at  læse,  skrive, 
kommunikere  og  regne.  Vi  bør 
studere  skrifterne,  søge  visdom  »i  de 
allerbedste  bøger«  (L&P  88:118)  og 

udnytte  enhver  mulighed  for  at  lære 
noget  mere.10 

•  Sundhed.  Hvis  vi  holder  vores 
krop  og  sind  sunde,  øges  vores  evne 
til  at  sørge  for  os  selv  og  andre. 
Uafhængighed  fordrer,  at  vi  efter- 
lever visdomsordet,  motionerer 
regelmæssigt,  sørger  for  lægeunder- 
søgelser og  tandlægebesøg,  holder 
vores  hjem  og  omgivelser  rene  og 
undgår  stoffer  og  livsstile,  der  kan 
skade  vores  krop  og  sind.11 

•  Beskæftigelse.  »Den  lade  skal  ikke 
æde  arbejderens  brød  eller  bære  hans 
klæder,«  har  Herren  sagt  (L&P 
42:42).  Det  kræver  uddannelse, 
oplæring,  erfaring  og  flid  at  forberede 
sig  på  at  finde  en  passende  beskæfti- 
gelse. Ældste  Dallin  H.  Oaks  fra  De 
Tolv  Apostles  Kvorum  har  sagt,  at 
Herren  forventer  af  os,  at  vi  »viser 
vores  tro  og  hengivenhed  ved  gennem 
personlig  indsats  at  øge  de  talenter  og 
muligheder,  som  han  har  givet  os.«12 

•  Hjemmeforråd.  For  at  være 
uafhængig  på  forrådsområdet  må  vi 
have  tilstrækkelig  med  føde,  tøj  og 
mulighed  for  husly,  så  vi  kan  sørge 
for  vores  familie  i  tilfælde  af  kortva- 
rige eller  længerevarende  nødsituati- 
oner. Uafhængige  mennesker  er 
bedre  i  stand  til  at  sørge  for  sig  selv 
og   andre   i   tilfælde   af  naturkata- 


strofer, arbejdsløshed  eller  andre 
uventede  udfordringer.  »Vi  rådes 
derfor  til  at  opbevare  og  anvende 
vores  forråd  samt  vide,  hvordan  man 
fremstiller  og  tilbereder  de  væsent- 
ligste fornødenheder.  Vi  føler  os 
mere  sikre,  hvis  vi  er  i  stand  til  at 
sørge  for  os  selv  i  vanskelige  tider.«13 

•  Styring  af  ressourcer.  For  at  kunne 
holde  hus  med  vores  ressourcer  på 
uafhængig  vis  må  vi  betale  tiende  og 
offerydelser,  undgå  unødvendig  gæld, 
spare  op,  betale  vores  gæld,  være 
sparsommelige,  udnytte  tiden  klogt 
og  give  af  vores  tid,  talenter  og 
ressourcer  til  de  nødlidende.14 

o 

•  Andelig,  følelsesmæssig  og  social 
styrke.  Vi  bliver  åndeligt,  følelses- 
mæssigt og  social  uafhængige,  når  vi 
studerer  skrifterne  og  de  levende 
profeters  ord,  skyr  det  onde  og 
adlyder  budene,  udøver  tro  på 
Kristus,  beder  ofte  og  inderligt,  lærer 
at  tackle  forandringer,  overvinder 
modgang  og  styrker  forholdet  til 
familie,  venner  og  naboer.15 

Ældste  Oaks  fremhæver  de  vidt- 
rækkende virkninger  af  vores  indsats 
for  at  blive  uafhængige:  »Vores 
ansvar  for  at  sørge  for  os  selv  og 
vores  familie  er  et  vigtigt  princip  i 
vores  forhold  til  Gud,  til  hinanden 
og  til  myndighederne.«16 


Indsatsen  for  at  blive  uafhængig 
medfører  timelige  belønninger  (se 
L&P  38:29-30),  såvel  som  løftet  om 
himmelske  belønninger.  Når  vi  følger 
vores  lederes  råd  om  at  blive 
uafhængige  og  selvforsynende,  vil 
Kirken  være  i  stand  til  at  »være 
uafhængig  af  alle  andre  skabninger, 
som  er  under  den  celestiale  verden,« 
så  dens  medlemmer  »må  nå  den 
krone,  der  er  beredt  (dem)  og 
komme  til  at  herske  over  mange 
riger«  (L&P  78:14-15).  □ 

NOTER 

1.  Se  L&P  78:13-14;  Spencer  W. 
Kimball,  Stjernen,  oktober  1978,  side  76. 

2.  Discourses  of  Brigham.  Young,  red. 
John  A.  Widtsoe,  1978,  side  293-294. 

3 .  Seminar  for  regionalrepræsentanter, 
den  1.  april  1983,  citeret  i  Stjernen,  april 
1986,  side  20-21. 

4.  Stjernen,  april  1978,  side  119. 

5.  Ibid.,  april  1983,  side  175. 

6.  Citeret  i  Stjernen,  april  1986,  side  20; 
se  Stjernen,  april  1977,  side  68. 

7.  Ye  Are  M}  Friends,  1982,  side  122. 

8.  Se  Dallin  H.  Oaks,  The  Lord's  Way, 
side  127-132. 

9.  Se  Omsorg  på  Herrens  måde,  side  3. 

10.  Se  Omsorg  på  Herrens  måde,  side  6. 

11.  Ibid. 

12.  The  Lord's  Way,  side  116. 

13.  Omsorg  på  Herrens  måde,  side  7. 

14.  Se  ibid. 

15.  Se  ibid. 

16.  The  Lord's  Way,  side  115. 


STJERNEN 

24 


w 

CO 

O 


« 


w 


P4 


2 

en 


H 

en 


PLI 


P4 


hJ 


w 


en 

w 


w 


en 


en 


Hh 
< 

P4 


M 


en 


C*5 


en 

w 


O 


% 


£.' 


WSmW 


.mmm 


1 


§K    /^ 


HISTORIER       FRA      MORMONS       BOG 


Fred  i  Amerika 


Da  Jesus  var  vendt  tilbage  til  himlen,  organiserede  hans 

disciple  Kirken  i  hele  landet. 

4Nephil:l 


De  mennesker,  som  omvendte  sig,  blev  døbt  og  modtog 

Helligånden. 

4Nephil:l 


Snart  var  alle  nephiter  og  lamaniter  omvendt.  De  skændtes 

ikke  mere,  og  alle  var  ærlige. 

4Nephil:2 


Der  var  ingen  rige  eller  fattige.  Folket  delte  med  hinanden, 

så  alle  havde  det,  som  de  skulle  bruge. 

4Nephil:3 


Disciplene  udrettede  mange  mirakler  i  Jesu  Kristi  navn. 
De  helbredte  de  syge  og  vækkede  de  døde  til  live. 
4Nephil:5 


ØRNESTJERNEN 


Folket  byggede  nye  byer  i  stedet  for  dem,  der  var  blevet 

ødelagt. 

4  Nephi  1:7-8 


De  adlød  Guds  bud.  De  fastede  og  bad.  Det  samledes  ofte 
og  blev  undervist  i  Jesu  Kristi  evangelium. 
4Nephil:12 


Der  var  ingen  røvere,  løgnere  eller  mordere.  Folket  var  Herren  velsignede  folket  i  alt,  hvad  de  gjorde. 

ikke  opdelt  i  nephiter  og  lamaniter,  men  alle  var  ét,  de  var        4  Nephi  1:18 

Guds  børn. 

4  Nephi  1:1647 


^8  2?^^ 

Der  herskede  fred  i  landet  i  200  år.  Folk  blev  meget  rige. 
4  Nephi  1:22-23 


tt  %\  ,-T' *'-■'  I ' 

.     /         '  ,      kmmådmiåå 
»Der  kunne  i  sandhed  ikke  findes  noget  lykkeligere  folk 
blandt  alle  de  folk,  der  var  blevet  skabt  ved  Guds  hånd. « 
4  Nephi  1:16 

FÆLLESTID 


JOSEPH  SMITH  - 
GUDS  TAPRE  TJENER 


Karen  Ashton 


»Thi  se,  du  skulle  ikke  have  frygtet  mennesker  mere 
end  Gud«  (L&P  3:7). 

»Gud  har  brug  for  væbner',  som  tjener 
ham  lydigt  rundt  omkring«  (»Jeg  vil 
være  tapper«,  Børnenes  sangbog,  nr.  85, 
Børnestjernen,  september  1996,  side  5).  Ved  du,  hvad 
det  vil  sige  at  være  tapper?  Det  betyder,  at  man 
modigt  og  frygtløst  gør  det  rette,  selv  når  det  kan 
være  farligt. 

Joseph  Smith  var  Jesu  Kristi  tapre  tjener.  Han  forsva- 
rede sandheden  frygtløst  og  modigt.  Engang  blev  Joseph 
Smith  og  flere  andre  brødre  revet  væk  fra  deres  familier 
og  smidt  i  fængsel.  De  blev  lænket  sammen  og  måtte 
sove  på  det  kolde  fængselsgulv. 

En  af  de  lange,  kolde  nætter  i  fængslet  kunne 
Joseph  og  hans  venner  ikke  sove.  I  timevis  havde 
vagterne  pralet  af  alle  de  forfærdelige  ting,  som  de 
havde  gjort  ved  de  sidste  dages  hellige.  De  pralede  af 
at  have  plyndret,  skudt  og  myrdet  mænd,  kvinder  og 
selv  små  børn. 

Pludselig  rejste  den  ubevæbnede  og  lænkede  Joseph 
sig  og  talte  som  med  en  tordenrøst:  »STILLE  I  djævle 
fra  helvedets  dyb!  Jeg  irettesætter  jer  i  Jesu  Kristi  navn 
og  befaler  jer  at  tie  stille.  Jeg  vil  ikke  leve  et  minut 
længere  og  høre  sådan  et  sprog.  Stop  den  tale,  eller  I 
eller  jeg  vil  dø  i  DETTE  ØJEBLIK!«  (Autobiography  of 
Parley  P.  Pratt,  1938,  side  180). 

Vagterne  rystede,  og  nogle  tabte  deres  våben.  Nogle 
af  vagterne  tryglede  Joseph  om  forladelse.  De  holdt  alle 
mund,  indtil  næste  vagtskifte. 

Du  kan  udvikle  mod  til  at  vælge  det  rette,  selv  når 
alle  andre  vælger  noget  andet.  Når  du  hver  dag  træffer 


de  rigtige  valg  i  små  ting,  vil  Herren  styrke  dig  og 
hjælpe  dig  til  at  vælge  det  rette  i  vanskelige  tider. 

Instruktioner 

Farvelæg  tegningen  på  side  5  og  udfyld  de  tomme 
felter.  Lim  billedet  på  tykt  papir  eller  karton  og  hæng 
det  op  i  dit  værelse.  Hver  gang  du  ser  på  billedet,  så 
husk  på,  hvor  tapper  profeten  Joseph  Smith  var.  Og 
prøv  så  også  at  være  tapper  ved  at  vælge  det  rette. 

Forslag  til  fællestid 

1 .  Syng  »Jeg  vil  være  tapper«  (Børnenes  sangbog, 

nr.  85,  Børnestjernen,  september  1996,  side  5).  Bed  børnene 
forklare,  hvad  det  vil  sige  at  være  tapper.  Fortæl  dem  om 
Kirkens  første  medlemmer,  som  tappert  udholdt  forfølgelser  på 
grund  af  deres  tro. 

2.  Syng  »Vælg  altid  ret«  (Børnenes  sangbog,  side  80,  Syng  med 
mig,  B-81).  Lad  hver  klasse  nedskrive  tre  eller  fire  situationer,  hvor  et 
medlem  af  Kirken  bør  have  mod  til  at  gøre  det  rette.  Læg  forslagene  i 
en  æske.  Læs  hver  situation  højt,  og  bed  så  et  af  børnene  om  at 
forklare,  hvordan  han  eller  hun  ville  vælge  det  rette  i  den  situation. 

3.  Forklar,  at  det  er  vigtigt  for  børnene  at  holde  budene,  selv 
om  alle  andre  ikke  gør  det.  Hjælp  børnene  til  at  forstå,  hvad 
det  vil  sige  at  holde  ud  til  enden.  Læs  og  drøft  »Jordnøddeløbet« 
(se  side  10-12  i  dette  nummer). 

4-  Bed  et  voksent  medlem  af  voardetl grenen  om  at  spille 
Joseph  Smith.  Bed  ham  forklare,  hvordan  profeten  forandrede 
sig,  da  han  lærte  at  stole  på  Herren.  Lad  ham  fortælle  om  tabet 
af  de  116  sider,  som  blev  givet  til  Martin  Harris  (se  L&P  3:7- 
8) .  Lad  ham  også  fortælle  om,  hvordan  Joseph  revsede 
vagterne,  mens  han  sad  i  fængsel  (se  Vores  arv,  1 996,  side  49- 
51).  Lad  ham  fortælle,  hvordan  børnene  vil  få  større  tillid  til 
Herren,  når  de  holder  hans  bud.  D 

Det  var  en  dejlig  søndagsmorgen,  og  Chris 
Tollstrup  var  glad  for  at  skulle  i  kirke  med  sin 
familie  —  far,  mor,  Annie,  Ryan  og  Nicholas. 
De  kunne  lige  være  på  en  af  sidebænkene  i  kirkesalen. 
Under  nadvermødet,  og  især  når  brød  og  vand  blev 
uddelt  af  diakonerne,  tænkte  Chris  på  Frelseren,  sådan 
som  hans  forældre  havde  lært  ham. 

Bagefter  gik  han  op  til  sin  primaryklasse  og  blev  budt 
velkommen  af  sin  lærer  og  sine  venner.  Læreren 
begyndte  lektionen  med  at  vise  nogle  tegninger  og 
spørge  klassen  om,  hvad  de  mente,  at  Jesus  ville  gøre, 
hvis  han  så  de  situationer,  som  var  på  tegningerne. 


Et  billede  forestillede  en  lille  pige,  som  var  faldet  og 
havde  slået  knæet.  Der  var  også  et  billede  af  en  dreng, 
som  havde  fundet  en  pung  med  penge  i,  af  en  strand, 
som  var  fuld  af  skrald,  af  en  pige,  der  spiste  helt  alene  i 
skolens  cafeteria,  af  et  barn,  der  var  faret  vild  i  et 
butikscenter,  og  af  en  mor,  der  var  helt  udmattet  af  alt 
det,  hun  skulle  nå  derhjemme.  Det  var  ikke  svært  at 
regne  ud,  at  Kristus  i  hvert  tilfælde  ville  være 
hjælpsom,  kærlig,  ærlig  og  venlig. 

I  Chris'  kvarter  blev  affaldet  hentet  om  mandagen. 
Skraldevognen,  der  hentede  og  tømte  skraldespandene, 
tabte  altid  lidt  skrald  på  vejen,  når  den  kørte  fra  hus  til 


JEG  PRØVER  AT  VÆRE  SOM  JESUS 

GØR 

DET, 

DU 

SKAL 


BØRNESTJERNEN 


hus.  Mandagen  efter  lektionen  om  at  følge  Frelserens 
eksempel  kørte  Chris'  primarylærerinde  hjem  fra 
arbejde.  Hun  fik  øje  på  Chris,  der  baksede  af  sted  med 
en  halvfuld  affaldssæk,  der  var  næsten  lige  så  stor  som 
han  selv.  Hun  satte  farten  ned  og  kiggede  på  ham.  Han 
samlede  de  papir  og  skrald  op,  som  skraldevognen 
havde  tabt,  og  lagde  det  i  sækken.  Hun  rullede  vinduet 
ned  og  spurgte:  »Hvad  laver  du,  Chris?« 

»Kan  du  huske  billedet  af  stranden,  som  vi  så  i 
primaryklassen  i  går?«  spurgte  han.  »Jeg  gør  bare  det, 
som  Jesus  måske  ville  have  gjort,  hvis  han  havde  set 
vores  vej  i  dag.«  □ 


HISTORIEFORTÆLLEREN  FRA  GALILÆA,  AF  DEL  PARSON 


PRØV 

AT  VÆRE  SOM 

JESUS 


Stjernen  vil  gerne  høre  om  en  ople- 
velse, som  du  har  haft,  hvor  du 
prøvede  at  være  som  Jesus.  Artiklen 
må  ikke  være  længere  end  tre  sider 
(med  dobbelt  linjeafstand,  maskin- 
skrevet eller  håndskrevet).  Du  kan  få 
en  voksen  til  at  hjælpe  dig  med  at 
skrive  den.  Vedlæg  venligst  mindst  et 
foto  af  dig  selv,  samt  navn,  alder, 
adresse,  telefonnummer,  ward/gren 
og  stav. 

Send  din  artikel  til:  Jeg  prøver  at  være 
som  Jesus,  Stjernens  redaktion, 
Borups  Allé  128,  1  th, 
2000  Frederiksberg. 


FOTO:  JED  CALL 

PIONEI 


DETTE 


STEDET! 

Saltsødalen, 
di|n24.  juli  1847 


I 


Bjergvejen  er 

vanskelig  at 

komme  op  ad. 

Ryk  et  felt  tilbage. 


Echo  Canyon 


x 


Rebe: 

(Se  reglern 


FORSYNINGER 


Du  reparerer  en  af 
de  andres  vogne. 

5iv  et  forsyningskort  til  en 

anden  deltager  eller  sid 

over  en  omgang. 


Du  må  rydde    ^ 

sten  væk  fra    WLjkli 
vejen. 

Ryk  to  felter 
tilbage. 


¥: 


^^ 


Pluk  figenkaktus- 
frugter og  spis 
dem. 


VERNES 


ca  Todd 

:  på  side  16  .) 


åÉT™ 


Fang  fisk 
floden. 


Træk  et  forsynings 
kort. 

^pjælp  til  med  at 
bygge  hytter  i 
nter  Quarters. 

et  forsyningskort 
er  sid  over  en 
omgang. 


\  Voldsomme 
regnskyl. 
yk  et  felt  tilbage. 

\ 


,  Skynd  dig  at 
torlade  Nauvoo 

Slå  igen. 


START 

Nauvoo, 
Februar  1846 


)   l 


)  i      1    I 


i^øs- 


friter  Quarters 

Syng  »For  at  være 
pioner« 

{Børnestjerneh,  marts 
1997,  side  12). 


>*ø 


I  plages  af  ulve. 

Ryk  et  felt  tilbage. 


/  Du  sejler  vognene 
I  over  Platte-floden. 

/  Skyd  genvej. 


u  deler  din  ma 
med  de  andre. 

Giv  et  forsyningskort  ti 

en  af  de  andre  de 

tagere  eller  sid  en 

omgang  over. 


Du  finder  olie.  Brug 

den  til  at  smøre 

våben  og  vogne. 

Træk  et  forsyningskort. 


Præriebrand. 

Ryk  to  felter  tilbage. 


/Lav  en  handel 
/med  indianerne. 

f     Træk  et  forsynings- 


Du  finder  en 
bortløben  okse. 

Ryk  et  felt  frem. 


Der  er  intet 

brænde. 

Betal  et  fo|sy- 
ningskort  eller  sid 
over  en  omgang. 


Brigham  Young 

nægter  at  rejse 

Mdere,  medmindre 

I  alle  opfører  sig 

bedre. 

over  en  omgang 


yi  prærievogn  kører 
■hen  over  din  fod. 

I  Betal  et  forsyningskort 

eller  sid  over  en 

omgang. 


I  danser 
squaredance 
om  aftenen. 


Der  er  kviksand 
ved  færgestedet 

Ryk  to  felter  tilbage. 


Her  er  vand  og 
græs  til  dyrene. 

Ryk  et  felt  frem. 


/SABBAT. 

Stop  og  hold  hvil 


Du  går  på 

bøffeljagt  for 

at  skaffe  føde. 

Træk  et 
forsyningskort. 


J  O  RD  N  0  D  D  E- 
10  BET 


Rosalie  A.  Cypert 

(Baseret  på  en  virkelig  begivenhed) 

Sidste  dag  i  femte  klasse  blev 
en  dag,  som  Rose  aldrig  ville 
glemme.  Hun  var  1 1  år  gam- 
mel, stille  og  genert.  Men  hun  elskede 
at  være  sammen  med  sine  venner, 
især  når  de  lavede  konkurrencer. 
Og  netop  den  dag  havde  de 
idrætsdag.  Rose  tænkte:  Jeg  kan 
vælge  en  hvilken  som  helst  disciplin 
ved  idrætsdagen  i  dag. 


Nogle  af  lærerne  havde  arrangeret 
lege  og  konkurrencer  for  børnene. 
Rose  og  hendes  to  bedste  veninder, 
Tricia  og  Kelly,  besluttede  at  hjælpe 
lærerne  med  at  gøre  det  hele  parat. 
Rose  syntes,  at  det  var  sjovt  at 
hjælpe  sin  lærer,  mr.  Charles,  med  at 
lægge  medaljerne  frem  til  vinderne. 

Selvfølgelig  ville  Rose  gerne 
være  blandt  vinderne.  Faktisk, 

tænkte  hun,  så  kunne  jeg  godt  tænke 
mig  at  vinde  en  førstepræmie. 

Endelig  begyndte  det.  Rose, 
Tricia  og  Kelly  deltog  i  flere  konkur- 
rencer sammen.  Hver  af  dem  vandt 
anden-  eller  tredjepræmier. 

Lidt  senere  sagde  Kelly,  at  hun 
ville  hjælpe  indskolingslæreren  med 
sækkeløbet,  og  Tricia  ville  være 
med  i  en  tegnekonkurrence.  Rose 
vidste  ikke  rigtig,  hvad  hun  ville,  så 
hun  så  sig  lidt  omkring. 

Jordnøddeløbet  så  ud  til  at  være 
sjovt.  Hun  så  de  mindre  elever  løbe 
og  opdagede,  at  det  ikke  var  noget 
helt  almindeligt  kapløb.  Hun  klap- 


pede, da  vinderen  løb  over 
målstregen.  Det  var  hendes  glade, 
lille  nabopige  Andi  Marie. 

Da  Rose  meldte  sig  til  løbet  for 
sin  aldersgruppe,  så  hun,  at  der  var 
ni  andre  piger  med.  Hun  kendte 
ikke  nogen  af  dem  ret  godt,  men  de 
var  vist  veninder  med  hinanden. 

Mr.  Stevens,  som  stod  for  løbet, 
var  en  af  skolens  populæreste 
lærere.  Han  gav  hver  pige  en 
jordnød  og  en  lille,  flad  træske,  før 
han  forklarede  reglerne.  »Først 
lægger  I  jordnødden  på  skeen.  Og 
når  jeg  fløjter,  så  skynder  I  jer  hen 
mod  målstregen  uden  at  tabe  jord- 


nødden. Hvis  den  falder  af,  så  saml 
den  op,  læg  den  på  skeen  og  fortsæt 
løbet.  Den,  der  kommer  først  over 
målstregen,  har  vundet.  Nu  ikke 
noget  snyderil« 

Da  mr.  Stevens  gik  ned  mod 
målstregen,  som  syntes  meget  langt 
væk,  så  Rose,  at  der  var  mange 
børn,  som  stod  og  kiggede  på  langs 
sidelinjen.  Hendes  hjerte  hamrede. 

Så  lød  fløjten,  og  løbet  var  i 
gang!  Rose  var  fast  besluttet  på  at 
vinde,  men  det  var  sværere,  end 
hun  havde  regnet  med.  Jordnødden 
faldt  hele  tiden  af  skeen.  Hun  blev 
ved  med  at  stoppe  op  og  samle  den 

op,  lægge  den  på  skeen  og  haste 
videre.  Til  at  begynde  med  var  det 
sjovt,  men  så  kunne  hun  høre  nogle 
af  de  andre  børn  le.  Latteren  lød 
højere  og  højere.  Mr.  Stevens  råbte: 
»Fortsæt  bare!  Du  skal  nok  klare 
det!« 

Da  Rose  endelig  vovede  at  se  op, 
opdagede  hun,  at  de  andre  piger  for 
længst  var  kommet  over  mål- 
stregen. Hvordan  kunne  de  være  så 
hurtige?  tænkte  Rose.  De  lo  også 
og  drillede  hende:  »Du  er  alt  for 
langsom!  Vi  har  vundet!  Ha-ha- 
ha!« 

Alle  så  på  Rose.  Jordnødden  blev 
ved  med  at  falde  af,  og  hun  blev 
ved  med  at  samle  den  op,  selv  om 
tilskuerne  lo  og  gjorde  nar  ad 
hende. 

Hun  var  kun  nået  halvvejs.  Hun 
var  så  flov,  at  hun  blev  ildrød  i 
hovedet,  og  næste  gang  jordnødden 
faldt  af,  stoppede  hun  op,  samlede 
den  op  og  forlod  banen.  Hvorfor 
skulle  jeg  dog  blive  vedl  spurgte  hun 
sig  selv.  Hun  havde  bare  lyst  til  at 
gå  hjem  og  gemme  sig. 

Nogen  prikkede  hende  på  skul- 
deren, og  hun  vendte  sig  og  fik 
øje  på  mr.  Stevens.  Da  han 
spurgte  hende,  hvorfor  hun  gik  sin 
vej,  trak  hun  bare  på  skuldrene. 
Hvis  hun  havde  prøvet  at  sige 
noget,  var  hun  bare  kommet  til 
at  græde. 

Hun  glemte  aldrig,  hvad  mr. 
Stevens  derefter  sagde  til  hende: 
»Du  skulle  være  fortsat.  Selv  om  du 


var  kommet  sidst  i  mål,  ville  du 
have  vundet.  Vidste  du  ikke,  at  alle 
de  andre  piger  holdt  på  jordnødden 
med  tommelfingeren?  De  snød  alle 
sammen.  Du  var  den  eneste,  som 
var  ærlig.  Og  det  er  jeg  stolt  af, 
men  du  vandt  ikke,  fordi  du  gav 
op.« 

»Du  gav  op,«  genlød  det  i  hendes 
ører.  Hun  brød 


sig  ikke  om  de  ord.  Hun  kunne 
godt  li'  at  være  ærlig,  men  hun 
havde  det  dårligt  med  at  have 
givet  op.  Hun  troede  ikke  på,  at 
man  skulle  give  op,  men  alligevel 
havde  hun  gjort  det.  Hvis  hun 
ikke  havde  givet  op,  kunne  hun 
have  vundet  en  førstepræmie!  D 

VANDRINGEN  GENNEM  IOWA 


Sherrie  Johnson 

Den  4.  februar  1846  begyndte  de  sidste  dages 
hellige  at  forlade  Nauvoo.  De  havde  planlagt 
at  rejse  i  april,  men  pøblen  havde  tvunget 
dem  til  at  rejse  tidligere.  De  lossede  deres  vogne  om 
bord  på  færgen,  sejlede  over  Mississippifloden  og  forlod 
endnu  engang  deres  hjem!  De  rejste  14  kilometer 
vestpå  og  slog  lejr  ved  Sugar  Creek  i  Iowa. 

De  første  dage  i  februar  var  milde,  men  midt  i 
måneden  begyndte  sneen  at  falde.  Brigham  Young 
havde  givet  de  hellige  besked  på  at  have  et  års  forråd 
samt  andre  forsyninger  med,  men  mange  havde  ikke 
den  nødvendige  proviant  med.  Nogle  havde  ingen  telte, 
og  andre  havde  kun  halvfærdige  telte,  som  ikke  ydede 
beskyttelse  med  kulden.  Da  snestormen  havde  raset,  faldt 
temperaturen  og  Mississippifloden  frøs  til.  Det  var  en 
velsignelse  for  dem,  der  ventede  på  færgen,  for  nu  kunne 


de  køre  over  på  isen.  Men  det  var  en  prøvelse  for  dem, 
der  lå  i  lejr  ved  Sugar  Creek.  Mange  blev  syge,  og  mange 
spædbørn  blev  født  i  de  fugtige  og  kolde  omgivelser. 

De  helliges  hovedgruppe  ventede  ved  Sugar  Creek 
indtil  den  1.  marts.  I  den  tid  sluttede  nye  vogne  sig 
dagligt  til  dem,  og  Brigham  Young  organiserede  Israels 
lejr  i  grupper  på  hundrede,  halvtreds  og  ti  med  ledere 
for  hver  gruppe. 

Vandringen  gennem  Iowa  var  et  mareridt.  Forårets 
tøvejr  og  regnskyl  gjorde  vejene  til  rene  mudderhuller. 
Vognene  sank  ned  i  mudderet  og  måtte  hales  op.  I  løbet 
af  en  uge  i  april  rejste  de  hellige  kun  én  kilometer  om 
dagen.  Provianten  slap  op,  og  mændene  måtte  arbejde 
for  de  lokale  indbyggere  for  at  skaffe  penge  til  mere 
mad.  William  Pitts  orkester  opførte  endda  koncerter  i 
byer  på  ruten  for  at  skaffe  penge. 

Pionerkunstneren  C.C.A.  Christensen  skildrede  de 
helliges  rejse  gennem  Iowa  i  1846  gennem  sine  male- 
rier. Efter  at  være  sat  over  Mississippi  (1 )  slog  de 
hellige  lejr  ved  Sugar  Creek  (2).  Derefter  rejste  de  i 
131  dage  for  at  nå  frem  til  Missourifloden  (3).  De 
tilbageværende  i  Nauvoo  blev  angrebet  af  pøbelen  i 
september  1846  (4). 


4.  SLAGET  OM  NAUVOO,  UDLÅNT  AF  MUSEUM  OF  ART,  BRIGHAM  YOUNG  UNIVERSITY.  ALLE  RETTIGHEDER 
FORBEHOLDES 


Rejsen  blev  også  sinket  af  familier  med  små  børn  og 
syge,  som  havde  brug  for  pleje.  Mens  de  hellige 
vandrede  igennem  Iowa,  oprettede  de  lejre,  hvor  de 
såede  afgrøder  for  at  hjælpe  dem,  der  skulle  følge  efter. 

Hovedgruppen  nåede  frem  til  Missourifloden  den  14. 
juni.  Rejsen  gennem  Iowa  havde  taget  131  dage  og 
strakt  sig  over  485  kilometer.  Det  følgende  år  klarede 
det  første  pionerkompagni  de  1690  kilometer  til 
Saltsødalen  på  kun  111  dage. 

Brigham  Young  havde  håbet  på  at  kunne  sende  en 
fortrop  vestpå  samme  år,  men  vandringen  gennem  Iowa 
tog  så  lang  tid,  at  det  var  blevet  for  sent  at  fortsætte. 
Han  gav  ordre  til,  at  man  skulle  bygge  en  bosættelse  på 
Missourifloden  vestbred,  hvor  de  hellige  kunne  over- 
vintre. Der  blev  anlagt  gader  og  bygget  hytter  i  det,  der 
senere  blev  kendt  som  Winter  Quarters.  Indtil  hytterne 
stod  klar,  måtte  de  hellige  bo  i  telte  eller  jordhuler. 

Selv  efter  at  hytterne  var  færdige,  var  forholdene 
dårlige.  Man  havde  næsten  ingen  møbler.  Hytterne  blev 
møbleret  med  planker,  tønder  og  hvad  man  nu  ellers 
kunne  finde.  De  var  også  meget  overfyldte.  Da  man 
ikke  kunne  bygge  hytter  nok,  måtte  mange  af  dem 
rumme  mere  end  en  familie.  I  december  1846  bestod 
Winter  Quarters  af  538  bjælkehytter,  83  jordhuler  og 
3483  mennesker. 

Skønt  de  fleste  af  de  hellige  havde  forladt  Nauvoo, 
da  det  blev  sommer,  tvang  fattigdom  og  sygdom  nogle 
til  at  blive  tilbage.  Det  gjorde  mormonernes  fjender 
rasende.  Den  10.  september  1846  begyndte  800  mand 
bevæbnet  med  seks  kanoner  at  beskyde  de  hellige,  som 
stadig  boede  i  Nauvoo.  Angrebet  fortsatte  i  flere  dage, 
indtil  man  blev  enige  om,  at  alle  mormoner  skulle  rejse 
væk,  bortset  fra  fem  mænd  og  deres  familier,  som  skulle 
blive  tilbage  for  at  sælge  ejendommene. 

Mange  hellige  overvintrede  i  Winter  Quarters  (5). 
Andre,  som  kæmpede  for  at  nå  frem  til  Winter 
Quarters,  blev  reddet  af  miraklet  med  vagtlerne  (6). 
De  hellige  holdt  et  bal  (7),  inden  mormonbataljonen 
rejste.  De  tilbageværende  hellige  slog  lejr  for  vinteren 
og  beredte  sig  på  den  lange  rejse  vestpå  (8). 


Fem- sekshundrede  af  disse  hellige  sejlede  over 
Mississippi  og  slog  lejr  på  flodbredden  i  Iowa.  De  havde 
kun  tæpper  og  løvhytter  at  søge  ly  i.  Ingen  af  dem 
havde  mad  til  mere  end  et  par  dage,  og  mange  af  dem 
var  syge. 

Den  9.  oktober  skete  der  et  mirakel.  En  flok  vagtler 
fløj  ind  i  lejren  og  landede  på  jorden  og  tilmed  på 
bordene.  De  sultne  hellige  kunne  nemt  fange  fuglene. 
Kødet  reddede  mange  fra  at  sulte  ihjel,  og  det  gav  dem 
nyt  mod  at  vide,  at  Herren  tog  sig  af  dem. 

De  andre  hellige  havde  heller  ikke  glemt  dem. 
Mange  kom  tilbage  fra  Missourifloden  for  at  hjælpe 
dem.  Andre  tog  ind  til  de  omkringliggende  byer  for  at 
skaffe  penge  til  de  fattige  og  syge.  Til  sidst  blev  alle 
flygtningene  reddet  og  fordelt  mellem  de  forskellige  lejre 
i  Iowa,  ja,  nogle  få  nåede  endda  frem  til  Winter 
Quarters. 

Fordi  så  mange  var  syge  og  fattige,  var  det  vigtigt,  at 
de  hellige,  som  nu  boede  ude  i  ødemarken,  foretog  sig 
noget,  som  kunne  indgyde  dem  mod  og  holde  humøret 
oppe.  De  dansede  ofte  og  spillede  musik.  Ved  andre 
lejligheder  samledes  man  for  at  høre  sangere  eller 
instrumentalgrupper. 

Alligevel  led  folk  ofte  på  grund  af  sult  og  elemen- 
ternes rasen.  Mange  døde  af  skørbug,  malaria,  lungebe- 
tændelse, tuberkulose  og  andre  sygdomme.  I  hele 
Kirkens  historie  har  årene  mellem  1846  og  1848  nok 
været  de  allervanskeligste.  Men  det  var  også  en  tid  med 
stor  tro.  Det  er  meget  passende,  at  vi  mindes  dem,  der 
led  så  meget  for  at  efterleve  og  forsvare  Jesu  Kristi 
evangelium. 

Oplysninger  og  citater  er  taget  fra  Kirkens  historie  i 
tidernes  fylde,  side  305-323. 

PIONERERNES 

REJSE 


Rebecca  Todd 

ILLUSTRERET  AF  MARK  ROBICON 


De  første  pionerkompagni  kørte  ind  i 
Saitsødalen  for  150  år  siden.  De  forlod 
Nauvoo  i  foråret  1846  og  flygtede  til 
Winter  Quarters.  I  foråret  1847  drog  de 
ud  over  prærien.  Når  du  spiller 
Pionerernes  rejse,  vil  du  opleve  nogle  af 
de  begivenheder  og  vanskeligheder,  som 
de  stødte  på.  Formålet  med  spillet  er,  at 
alle  skal  nå  frem  til  dalen.  Efterhånden 
som  deltagerne  når  frem,  må  han  eller 
hun  plante  og  kunstvande  jorden  i 
dalen,  indtil  alle  er  nået  i  mål. 

INSTRUKTIONER:  Lim  denne  side  og 
siderne  8-9  på  karton.  Klip  forsynings- 
kortene  og  vognkortene  ud.  Farvelæg 
vognenes  lærredsdækken  i  forskellige 
farver.  Du  skal  bruge  en  terning. 
SÅDAN  SPILLER  DU:  Hver  deltager 
vælger  en  vogn  og  anbringer  den  på 
START.  Giv  hver  deltager  tre  forsynings - 
kort  og  læg  resten  på  feltet  på  spille- 
pladen. 1  skiftes  til  at  slå  med  terningen 
og  rykke  vognene  fremad.  Hvis  du 
lander  på  et  felt,  hvor  der  står,  at  du  skal 
rykke  frem  eller  tilbage,  så  ryk  det 
angivne  antal  felter  og  følg  instrukserne 
på  det  nye  felt.  Når  du  kommer  til  et 
SABBATS -felt,  skal  du  stoppe  op,  også 
selv  om  du  ikke  har  rykket  alle  de  felter, 
du  skal,  og  vente  til  det  bliver  din  tur 
igen,  for  sabbatten  var  en  særlig 
hviledag  for  pionererne.  For  at  blive 
færdig,  skal  du  slå  det  korrekte  antal 
øjne,  som  du  mangler  for  at  nå  ind  til 
DETTE  ER  STEDET!  □ 

KOMMUNIKATION  VED  ANDENS  KRAFT 

»Vi  tror  på  tungemålsgaven« 
(7.  trosartikel). 

Ifølge  profeten  Joseph  Smith  er 
formålet  med  tungemålsgaven 
at  prædike  evangeliet  »blandt 
dem,  hvis  sprog  ikke  forstås«  (Profeten 
Joseph  Smiths  lærdomme,  side  175). 

Ældste  Bruce  R.  McConkie  fra  De 
Tolvs  Kvorum  forklarede:  »Deres 
mere  dramatiske  manifestation  (tun- 
gemålsgaven og  udlæggelsen  deraf) 

o 

består  i  ved  Andens  kraft  at  tale  eller 
oversætte  et  sprog,  som  er  taleren 
eller  oversætteren  fuldstændig 
ukendt  ...  Når  det  gælder  nutidige 
sprog  ses  disse  gaver  ofte  tydeligst,  når 
Herrens  missionærer  lærer  at  tale  og 
oversætte  fremmede  sprog  med 
lethed  og  derved  fremmer  udbre- 
delsen af  genoprettelsens  budskab« 
(Mormon  Doctrine,  1966,  side  800). 

»ANDRE  (GIVES  DET)  AT  TALE 
I  TUNGEMÅL«  (L&P  46:24) 

Søster  Rhonda  Patten  Grow  ople- 
vede tungemålsgaven  på  en  måde, 
som  mange  missionærer  er  bekendt 
med.  Da  hendes  mand  blev  kaldet  fra 
USA  til  at  fungere  som  missions- 
præsident  i  Uruguay,  var  hun 
bange  for,  at  hun  ikke  kunne 
lære  at  tale  spansk.  Men 
med  medlemmernes  hjælp 
lærte  hun  langsomt  at  bære 


sit  vidnesbyrd  på  spansk.  Men  hun  var 
forbløffet  over,  hvor  meget  hun  kunne 
sige,  når  hun  var  under  Andens 
indflydelse.  »Faktisk  hjalp  Ånden  mig 
så  meget,  når  jeg  talte  til  møder,  at 
medlemmerne  ofte  troede,  at  jeg  var 
bedre  til  spansk,  end  jeg  faktisk  er.« 

Ved  et  møde  bemærkede  søster 
Grow  en  ung  kvinde,  der  oversatte 
til  tegnsprog  for  en  døv  søster.  Da 
søster  Grow  rejste  sig  for  at  tale, 
»syntes  det,  som  om  Ånden  gav  mig 
evne  til  at  tale,  som  jeg  aldrig  tidli- 


til  at  tale  ved  Helligåndens  kraft. 
»Engle,«  skrev  Nephi,  »taler  gen- 
nem den  Helligånds  kraft.«  På  den 
måde  kan  de,  der  taler  gennem 
den  Helligånds  kraft,  »tale  med 
engletunger«  (2  Nephi  32:2-3). 

Ældste  Carlos  E.  Asay,  der  er 
emeritusmedlem  af  De  Halvfjerds, 
fortæller  om  en  oplevelse,  som 
han  havde  med  denne  gave  som 
missionær.  Han  og  hans  kammerat 
besøgte  en  gren,  som  var  plaget  af 
stridigheder.  Hans  kammerat  blev 


gere    havde    talt.    Jeg    fyldtes    af     bedt  om  at   tale   ved   det   møde, 


kærlighed  til  medlemmerne,  og  jeg 
lagde  især  mærke  til  det  smil,  som 
den  unge,  døve  kvinde  sendte  mig.« 
Søster  Grow  erfarede  senere,  at 
da  hun  begyndte  at  tale,  gjorde  den 
døve  kvinde  tegn  til,  at  døvetolken 
ikke  længere  behøvede  at  oversætte 
for  hende.  Hun  kunne  forstå  søster 
Grows  tale  uden  tegnsprog. 

»TAL  MED  ENGLETUNGER« 

En  anden  gave,  som  har  forbin- 
delse med  tungemålsgaven,  er  evnen 


hvor  man  skulle  bilægge  stridig- 
hederne. Efter  at  have  fastet  og 
bedt  rejste  hans  kammerat  sig 
»tappert  og  udrettede  miraklet. 
Han  talte  med  engletunge.  Den 
unge,  uerfarne  ældstes  ord  helede 
de  sår,  som  nagede  i  hjerterne  på 
mænd,  der  var  meget  ældre  end 
han  selv,  tilskyndede  til  beken- 
delser og  reddede  en  gren  af 
Kirken«  (Ensign,  april  1988, 
side  17). 

Vi  oplever  måske  aldrig  selv 
tungemålsgavens  mere  dramatiske 
manifestationer.  Men  når  vi  tjener 
andre,  kan  vi  bede  Herren  om  at 
hjælpe  os  til  at  tale  med  engle- 
tunger. 

Hvordan  gavner  tungemålsgaven 
Kirken  som  organisation? 

Hvordan   gavner   gaven 
enkeltpersoner?  D 


MISSIONÆRÆGTEPAR 


» 


En  vidunderlig  ressource 


« 


Ældste  David  B.  Haight 

De  Tolv  Apostles  Kvorum 


Ældre  ægtepar, 

der  har  et  helt  livs  erfaringer  at  øse  af, 

kan  yde  en  stor  indsats  inden  for  Kirkens  missionering. 


Ældste  David  B.  Haight  fra  De  Tolv  Apostles  Kvorum 
tjener  som  formand  for  missionærkomiteen.  I  et  nyligt 
interview  med  Kirkens  tidsskrifter  påpegede  ældste 
Haight  det  stadig  større  behov  for  missionærægtepar 
overalt  i  verden.  Han  fremhævede  også  de  dejlige  mulig- 
heder og  velsignelser,  som  kommer  af  at  tjene  på  mission. 

Hvorfor  mener  Brødrene,  at  det  er  så  vigtigt  for 
ægtepar  overalt  i  Kirken  at  overveje  at  tage  på 
mission? 

Lad  mig  svare  ud  fra  min  egen  erfaring.  I  1963  blev 
jeg  kaldet  til  at  præsidere  over  den  skotske  mission. 
Da  jeg  ankom,  rejste  jeg  rundt  til  alle  grenene  og  så,  at 
medlemmerne,  hvoraf  de  fleste  var  nyomvendte, 
kæmpede  med  at  lære  Kirkens  procedurer  og  forstå, 
'hvorfor  vi  gør,  som  vi  gør.  Jeg  blev  klar  over,  at  det, 
som  de  grene  havde  brug  for,  var  et  eksempel  fra 
erfarne  medlemmer  med  lang  erfaring  i  Kirken  fra 
både  præstedømmet  og  Hjælpeforeningen  og  almin- 
delig praksis.  Jeg  tænkte  på  de  mange  sunde,  pensio- 
nerede mennesker,  som  sad  og  slikkede  solskin  på 
verandaen,  skønt  de  endnu  havde  mange  aktive  år 
tilbage.  Jeg  forestillede  mig,  hvor  stor  fremgang  vi 
kunne  få  i  Skotland,  hvis  vi  kunne  få  nogle  af  disse 
erfarne,  pensionerede  par  i  vores  grene.  De  ville  være 
en  stor  hjælp! 

Derfor  skrev  jeg  til  nogle  pensionerede  venner  i 
Californien,  opfordrede  dem  til  at  tage  på  mission  og 
foreslog,  at  de  i  deres  missionæransøgning  skulle  skrive, 
at  de  meget  gerne  ville  tjene  i  Skotland.  Syv  par  tog  imod 
min  udfordring. 


Som  missionspræsident  sendte  jeg  også  min  anmod- 
ning om  missionærægtepar  til  missionærafdelingen. 
Eftersom  missionærkaldelser  bliver  givet  ved  inspiration 
gennem  Brødrene,  var  der  ingen  garanti  for,  at  disse  par 
fra  Californien  ville  få  lov  at  tjene  hos  mig.  Men  til  vores 
store  glæde,  blev  disse  syv  par  kaldet  til  den  skotske 
mission,  og  vi  satte  dem  i  arbejde  ude  i  grenene.  Deres 
indflydelse  blev  lige  så  stor  en  succes,  som  jeg  havde 
håbet  på.  De  var  en  vidunderlig  ressource! 

Missionspræsidenter  over  hele  verden  har  brug  for 
ældre  ægtepars  modenhed,  kundskab  og  evner  til  at 
styrke  deres  missioner  i  dag,  nøjagtig  som  vi  havde  i  1963. 
Ægtepar  skaber  stabilitet  i  en  mission.  De  er  eksempler 
for  de  yngre  missionærer,  og  deres  erfaringer  er  en  hjælp. 

Hvad  er  nogle  af  de  enestående  bidrag,  som 
missionærægtepar  kan  yde  i  missionsmarken? 

Pensionerede  par  har  evner  og  talenter,  som  ofte  ikke 
benyttes,  efter  at  de  er  gået  på  pension.  Der  er  altid  brug 
for  folk  med  særlige  færdigheder  inden  for  sundhedssek- 
toren, så  som  læger  og  tandlæger.  Lærere  og  landmænd 
kan  yde  uvurderlig  hjælp. 

Ved  at  tage  på  mission  får  ældre  mennesker  mulighed 
for  at  udnytte  deres  talenter  og  gaver  igen.  De  opdager, 
at  der  virkelig  er  brug  for  dem,  og  som  følge  deraf  føler  de, 
at  deres  liv  får  ny  mening.  De  glemmer  med  glæde  sig 
selv  i  arbejdet  med  disse  nye  erfaringer  og  muligheder  for 
udvikling.  De,  der  tjener  således,  belønnes  ofte  med 
fornyet  sundhed  og  energi.  Når  de  vender  hjem,  er  de 
fyldt  med  missionærånden  og  en  kærlighed  til  de  menne- 
sker, som  de  har  tjent. 

Hvor  mange  ægtepar  tjener  i  dag  i  Kirkens  missioner? 

Flere  end  1600  par  (dvs.  3200  enkeltpersoner)  tjener 
i  dag  i  missioner  verden  over.  Skønt  der  er  et  stigende 
behov  for  missionærægtepar,  er  antallet  af  par,  som  tager 
på  mission,  faldende. 

På  Brødrenes  vegne  opfordrer  jeg  pensionerede 
ægtepar  til  alvorligt  at  overveje  at  tage  på  mission.  Vi  har 
et  desperat  behov  for  flere  ægtepar.  Vi  har  i  dag  318 
missioner.  Mindre  end  50  %  af  de  318  missionspræsiden- 
ters  efterspørgsel  på  missionærægtepar  kan  efterkommes. 

Hvor  længe  tjener  missionærægtepar? 

Vi  har  et  begrænset  antal  par,  der  tjener  i  12  måneder, 
men  de  fleste  tjener  i  18  eller  24  måneder.  Nogle  af  disse 
par  forlænger  deres  mission,  fordi  de  går  op  i  arbejdet 
med  stor  glæde.  Ægtepar,  der  tjener  uden  for  deres  hjem- 
land, tjener  i  mindst  18  måneder. 

Er  der  helbredsmæssige  eller  aldersmæssige 
begrænsninger? 

Normalt  er  aldersgrænsen  70  år.  Ægteparrene  skal  være 
sunde  uden  alvorlige  helbredsmæssige  problemer.  De  skal 
gennem  en  omfattende  lægeundersøgelse,  inden  de 
indsender  deres  ansøgning.  Men  hvis  både  mand  og  hustru 
er  sunde  og  raske,  ser  vi  ofte  stort  på  aldersgrænsen. 

Lad  mig  også  nævne,  at  ægtepar,  som  har  hjemmebo- 
ende børn,  som  er  afhængige  af  dem,  eller  par  i  den  føde- 
dygtige alder  ikke  bliver  kaldet. 

Hvilke  opgaver  får  missionærægtepar? 

Der  er  størst  behov  for  ægtepar,  der  kan  være  med  til 
at  oplære  lokale  ledere  i  de  områder,  hvor  Kirken  er 
forholdsvis  ny.  De  er  også  med  til  at  aktivere  medlemmer 
og  hjælpe  nye  medlemmer  ind  i  fællesskabet.  Nogle  par 
tjener  som  sekretærer,  finansielle  sekretærer,  transport- 
koordinatorer og  lignende  på  missionskontorerne.  I  mere 
afsidesliggende  områder  af  Kirken  kan  parrene  være 


involveret  i  ledelsen  af  lokale  ward  og  grene.  Ældre 
ægtepar  skaber  også  megen  goodwill  for  Kirken  ved  at 
være  aktive  inden  for  samfundstjeneste. 

Udover  at  tjene  i  missionerne  er  der  også  et  begrænset 
antal  par,  der  tjener  i  templerne.  Nogle  får  derudover  til 
opgave  at  virke  inden  for  slægtshistorie,  public  affairs, 
velfærd,  Kirkens  Uddannelses  System  og  forskellige  andre 
tjenesteprojekter.  Faktisk  er  der  uanede  muligheder  for 
missionærægtepar,  fordi  behovet  for  dem  er  så  stort. 

Skal  missionærægtepar  arbejde  lige  så  mange  timer 
som  de  yngre  ældster  og  søstre? 

Nej.  Ægtepar  skal  ikke  arbejde  lige  så  mange  timer 

som  de  yngre  missionærer.  Ægtepar  har  mange  forskellige 

talenter,  og  de  skal  gøre  fornuftig  brug  af  deres  styrke  og 

evner.  Det  forventes  ikke,  at  de  yder  mere  end  de  magter. 

De  fleste  ægtepar  har  begrænsninger,  som  skyldes  alder 

og  helbredstilstand.  Hvis  de  har  behov  for  at  hvile  sig  ind 

imellem,  så  kan  de  bare  gøre  det. 

Går  missionærægtepar  ud  og  banker  på  døre? 

Missionærægtepar  forventes  ikke  at  banke  på  døre 
eller  lære  lektionerne  udenad.  De  får  kun  tildelt  et  missi- 
oneringsområde,  hvis  de  beder  om  det.  De  fleste  ægtepar 
arbejder  sammen  med  lokale  præstedømmeledere,  inak- 
tive medlemmer  eller  nyomvendte. 

Forventes  det  at  missionærægtepar 
lærer  fremmede  sprog? 

Nej.  Men  hvis  et  par  er  villige  til  at  lære  et  nyt  sprog, 
vil  man  overveje  at  sende  dem  til  en  udenlandsk  mission. 

Kan  missionærægtepar  selv  vælge,  hvor  de  vil  tjene? 

Alle  missionærkaldelser  kommer  fra  Herren 
gennem  inspiration  til  hans  tjenere.  Det  er  derfor  ikke 
passende  for  ægtepar  at  diktere,  hvor  de  vil  tjene. 
Præsident  Howard  W.   Hunter  sagde:    »Når  vi  ved, 

Missionering  kan  være  sjovt,  som  det 
illustreres  af  denne  missionær, 
herunder,  der  sammen  med  sin 
hustru  arbejde  med  indianere  i  det 
sydvestlige  USA.  Til  højre:  Søstrene 
Susan  Curtis  og  Joanne  Williams 
rejser  mere  end  4000  km  hver 
måned  for  at  besøge  folk  i  North 
Carolina  og  Virginia.  Yderst  til  højre: 
Jayne  og  James  Layton,  der  er 
velfærds-  og  public  affairsmissio- 
nærer,  bruger  dukker  til  at  undervise 
børn  i  Quito  missionen  i  Ecuador. 

Glæden  ved  at  tjene  lyser  ud  af  ansigterne  på  disse 
to  søstre,  Edith  Grimston  Amaral  og  Ruth  Grimston 
Zingg,  der  tjener  som  missionærkammerater. 

hvorfor  vi  tjener,   betyder  det   ikke  noget,   hvor  vi 
tjener!« 

Men  vi  vil  gerne  vide  så  meget  som  muligt  om  det 
kommende  missionærægtepar,  som  blandt  andet 
hvilken  type  opgaver,  de  kunne  tænke  sig.  Når  missio- 
nærægtepar  og  søstermissionærer  anmoder  om  at 
komme  på  mission,  udfylder  de  et  skema,  som  giver  os 
oplysninger  om  erhvervserfaring,  uddannelse  eller 
håndværk,  sprogfærdigheder,  kaldelser  i  Kirken, 
særlige  færdigheder,  evner,  interesser,  hobbyer  og 
begrænsninger  eller  særlige  omstændigheder.  Disse 
oplysninger,  såvel  som  alder  og  helbredstilstand,  tages 
op  til  overvejelse,  når  der  skal  udstedes  kaldelser. 
Ægteparret  kan  udtrykke  ønske  om  en  bestemt 
kaldelse,  men  den  endelige  afgørelse  ligger  hos 
Brødrene. 


Hvor  meget  koster  det  at  tjene  som 
missionærægtepar? 

Udgifterne  varierer  alt  efter,  hvor  man  tjener,  og  hvilken 
levestandard  ægteparret  ønsker  at  opretholde.  På  deres 
ansøgningsskema  forklarer  ægteparret,  hvor  meget  de  selv 
kan  betale,  hvor  meget  deres  familie  kan  betale,  hvor  meget 
deres  ward  kan  betale,  og  hvor  meget  de  far  fra  andre  kilder. 

Hvad  med  sygeforsikringer? 

Missionærægtepar  skal  sørge  for  at  være  dækket  af 
forsikringer,  både  hjemme  og  i  missionsmarken. 
Missionærægteparrene  skal  også  selv  betale  udgifter  til 
lægebesøg,  mens  de  er  på  mission.  Hvis  et  ægtepar  kaldes 
til  en  udenlandsk  mission  og  ikke  dækkes  af  deres  egen 
forsikring,  så  skal  de  sørge  for  yderligere  forsikring. 

Må  missionærægtepar  tage  deres  bil  med  ud 
i  missionsmarken? 

Hvis  et  ægtepar,  som  selv  har  bil,  kaldes  til  at  tjene  i 
deres  eget  land,  så  opfordres  de  til  at  tage  bilen  med.  Alle 

udgifter  til  forsikringer  og  vedligeholdelse  af  eget  køretøj 
afholdes  af  ægteparret  selv.  Det  forlanges  ikke,  at  et 
ægtepar  tager  deres  bil  med,  men  der  er  ingen  garanti  for, 
at  missionen  kan  stille  en  bil  til  rådighed  for  dem.  Ægtepar 
kan  også  benytte  sig  af  offentlige  transportmidler. 

Af  forskellige  årsager  er  nogle  par  bange  for  at  tage 
på  mission.  Hvad  kan  du  sige  til  dem? 

Jeg  har  talt  med  så  mange  par,  at  jeg  ved,  at  der  er  tale 
om  begrundet  frygt  -  frygten  for  ikke  at  kunne  leve  op 
til  opgaven,  for  at  blive  til  grin,  for  at  skulle  gå  op  ad 
mange  trapper,  for  at  falde  på  isen  og  meget  andet.  Men 
der  er  ikke  meget  at  være  bange  for,  fordi  opgaverne 
uddeles  af  mennesker,  som  forstår  situationen  -  missi- 
onspræsidenten  eller  stavspræsidenten  i  samråd  med 
missionspræsidenten.  Disse  præstedømmeledere  ved,  at 
ægtepar  udfylder  et  tomrum,  som  ingen  andre  kan 
udfylde.  Og  de  kender  mange  måder,  hvorpå  missio- 
nærægtepar kan  tjene  og  være  produktive. 

Nogle  par  siger:  »Jeg  kan  ikke  rejse  fra  mine  børne- 
børn.« Mit  svar  til  dem  er:  Jeres  børnebørn  er  der  endnu, 
når  I  vender  tilbage,  de  er  bare  to  år  ældre  og  endnu 
sødere,  end  da  I  rejste.  Og  hvilken  større  arv  kan  I  efter- 
lade jeres  børnebørn  end  ved  eget  eksempel  at  vise, 
hvordan  man  omsætter  sit  vidnesbyrd  til  praksis  ved  at 
tage  på  mission? 

Som  oftest  er  vores  frygt  indbildt.  Da  jeg  var  en  lille 
dreng  i  Oakley  i  Idaho,  havde  vi  en  lang  poppelallé,  som 
førte  op  til  vores  hjem.  Når  det  var  mørkt,  løb  jeg  så 
hurtigt  jeg  kunne  forbi  de  poppeltræer.  Jeg  forestillede 
mig  altid,  at  der  lurede  noget  bag  et  af  træerne,  som 
bare  ventede  på  at  fange  mig.  I  dagslys  vidste  jeg  selv- 
følgelig, at  det  var  ren  indbildning.  Sådan  er  det  med 
vores  frygt  -  99%  af  det,  som  vi  bekymrer  os  om,  er 
indbildt. 

Det  ville  være  helt  uhørt,  at  et  ægtepar  vendte  hjem 
fra  deres  mission  og  sagde:  »Det  var  ikke  nogen  god  ople- 
velse.« Det  er  måske  nok  sket,  men  jeg  har  aldrig  hørt  om 


det.  Aldrig.  Men  jeg  har  hørt  mange  par  sige:  »Det  var 
vores  livs  største  oplevelse  at  tage  på  mission!« 

Spiller  lokale  biskopper  en  rolle  i  at  opmuntre  flere 
par  til  at  tjene  på  mission? 

Så  absolut!  Lad  der  ikke  være  nogen  tvivl  om,  at  det 
er  biskoppens  ansvar  at  foreslå  ældre  ægtepar,  at  de  skal 
overveje  at  tage  på  mission.  Han  burde  have  en  liste 
liggende  på  sit  skrivebord  med  navnene  på  alle  de  par, 
som  han  mener  er  egnede.  Han  bør  vide  noget  om  deres 
familie,  helbredstilstand  og  økonomi.  Så  bør  han  kalde 
dem  ind  til  en  kærlig  og  venskabelig  samtale  og  sige:  »Nu 
da  I  er  pensioneret,  har  I  mulighed  for  at  gøre  noget  mere 
for  at  opbygge  riget.  Har  I  nogensinde  overvejet  at  tage 
på  mission?« 

Vi  tvinger  ikke  nogen.  Vi  siger  ikke,  at  de  skal  tage  af 
sted.  Men  vi  siger,  at  der  er  et  stort  behov!  Biskopperne 
kan  drøfte  ægteparrets  mulighed  for  at  tage  af  sted  om  et 
halvt  eller  et  helt  år,  hvis  de  ikke  er  parat  til  at  tage  af 
sted  lige  nu.  Det  behøver  ikke  at  ske  her  og  nu,  Kirken 
har  et  stadigt  behov  for  dem. 

Jeg  tror,  at  nogle  biskopper  tøver  med  at  tale  om 
mission  med  ældre  par,  fordi  de  ikke  ved  nok  om  ægte- 
parret. I  det  tilfælde  bør  et  par  selv  opsøge  biskoppen  og 
sige:  »Vi  er  parat!« 

Vi  har  brug  for  bedre  kommunikation  fra  begge  parter, 
men  i  sidste  ende  er  det  biskoppens  ansvar  at  tage  emnet  op. 

Hvad  vil  du  foreslå,  at  et  ægtepar  skal  gøre,  hvis  de 
gerne  vil  på  mission? 

For  det  første  bør  de  bede  og  tale  med  Herren  om  det. 
Forhåbentlig  forstår  de,  at  formålet  med  Kirken  er  at 
bringe  budskabet  ud  til  alle  mennesker,  at  Gud  lever,  at 
Jesus  er  den  lovede  Kristus  og  Forløser,  og  at  denne  Kirke 
er  den,  som  Herren  har  genoprettet  på  jorden  i  de  sidste 
dage  gennem  profeten  Joseph  Smith.  Potentielle  missio- 
nærægtepar bør  forstå  vigtigheden  af  en  mission  og  føle, 
at  de  kan  yde  en  indsats.  D 

»Vores  virke  har  hjulpet  andre« 


Paul  Connors 


I  Friedrichsdorf  i  Tyskland,  lige  nord  for  Frankfurt, 
udfoldede  to  missionærægtepar  for  nylig  deres  evner 
inden  for  slægtsforskning.  I  byen  ligger  et  af  Kirkens 
slægtshistoriske  centre,  hvor  mikrofilmfiler  med  milli- 
oner af  oplysninger  om  folketællinger,  fødsler,  dåb,  vielser 
og  dødsfald  ligger  oplagret.  Disse  filer  sendes  efter 
anmodning  rundt  til  de  250  slægtshistoriske  centre  i 
Europa. 

To  missionærægtepar  havde  indtil  for  nylig  hovedan- 
svaret for,  at  disse  mikrofilm  blev  afsendt  og  modtaget. 
Manfred  Hechtle  fra  Mannheim  i  Tyskland  og  hans 
hustru  Karin,  der  er  født  i  Konigsberg  i  Østpreussen, 
flyttede  til  USA  for  mere  end  40  år  siden.  De  vendte 
tilbage  til  Tyskland  som  missionærer,  fordi  »vi  vidste,  at 
det  ville  være  vidunderligt  at  hjælpe  folk  over  hele 
Europa  med  at  lære  mere  om  deres  slægt,«  siger  søster 
Hechtle. 

Ægteparret  Hechtle  tilbragte  en  del  af  deres  mission 
med  at  rejse  rundt  til  de  forskellige  slægtshistoriske 
centre  og  tilbyde  deres  hjælp.  »Når  vi  blev  bedt  om  det, 
underviste  vi  lederne  for  de  slægtshistoriske  centre  og 
deres  personale  i  brugen  af  Kirkens  computerpro- 
grammer,« siger  ældste  Hechtle.  »Disse  besøg  gav  os 
mulighed  for  at  reparere  og  vedligeholde  mikrofilm-  og 
mikrofiche  -udstyr. « 

Ægteparret  Hechtle,  til  venstre,  og  ægteparret  ueller. 


Parret  var  også  med  til  at  afholde  seminarer  i  slægts- 
historie. »Vi  stuvede  alle  vores  materialer  ind  i  en  stati- 
oncar og  kørte  af  sted,«  siger  ældste  Hechtle.  »Så 
underviste  vi  medlemmer  og  andre,  der  var  interesseret  i 
at  høre  om  Kirkens  slægtsforskningsprogrammer. « 

Bror  og  søster  Hechtle  tjente  sammen  med  Rudi  og 
Erika  Mueller,  som  begge  er  født  i  Europa,  men  flyttede 
til  USA  for  mere  end  40  år  siden. 

»Vi  arbejdede  mellem  10  og  11  timer  om  dagen,«  siger 
søster  Mueller.  »På  travle  dage  modtog  og  afsendte  vi  op 
til  tusind  æsker  mikrofilm.  De  skulle  alle  sammen 
nummereres  og  opføres  i  computeren.« 

Ældste  Mueller  påpeger,  at  »vi  var  så  glade  for  at  være 
der,  for  vi  følte  en  stor  tilfredsstillelse  ved  at  vide,  at  vores 
virke  hjalp  andre.« 

Ægteparret  Mueller  fejrede  deres  50  års  bryllupsdag 
på  deres  mission.  De  siger,  at  de  ikke  kan  forestille  sig 
»nogen  bedre  måde  at  fejre  den  på,  end  ved  at  udføre 
Herrens  værk.«  □ 


»Den  mest  berigende  tid  i  vores  liv« 

Roland  T.  Minson 

For  fire  år  siden  lå  Joseph  Richey  for  døden.  Han  var 
lige  blevet  indlagt  på  et  hospital  i  Fresno  i  Californien  og 
havde  fået  stillet  diagnosen  leukæmi.  »85%  af  alle,  der 
rammes  af  denne  lidelse,  dør  i  løbet  af  meget  kort  tid,« 
sagde  hans  læge. 

»Jeg  hører  til  i  de  sidste  15%,«  svarede  bror  Richey. 
»Fortæl  mig,  hvad  der  sker  med  dem.« 

Lægen  svarede:  »Nogle  lever  i  tre,  måske  fem  år, 
nogle  længere.« 

»Det  har  jeg  i  sinde,«  sagde  bror  Richey. 
Efter  at  have  overlevet  de  40  »sværeste  dage  i  mit 
liv,«  som  omfattede  kemoterapi  og  adskillige  infekti- 
oner, kom  bror  Richey  sig.  Et  år  senere  tog  han  og  hans 
hustru  Sharon  imod  kaldelsen  til  at  tjene  i  Birmingham 
missionen  i  England.  Ægteparret  Richey  tjente  som 


ledertrænere  og  opsøgende  missionærer,  og  de  tilbragte 
meget  af  deres  tid  i  Peterborough  Ward.  En  af  deres 
undersøgere  blev  døbt,  og  bror  og  søster  Richey  spillede 
en  vigtig  rolle  i  oprettelsen  af  March  Gren.  Ældste  og 
søster  Richey  sagde  ofte:  »Det  er  den  lykkeligste  og  mest 
berigende  tid  af  vores  liv.« 

Da  ældste  Richey  blev  alvorligt  syg,  rejste  ægteparret 
tilbage  til  deres  hjem  i  Fresno  i  Californien,  hvor  han 
blev  behandlet.  Tre  måneder  senere,  efter  at  han  var 
kommet  sig  over  endnu  en  livsfarlig  sygdom  -  og  efter  at 
have  udfordret  en  familie  i  Fresno  til  at  blive  døbt  - 
vendte  ældste  og  søster  Richey  tilbage  til  missions- 
marken.  To  uger  efter  at  de  var  vendt  tilbage  til  England, 
underviste  de  en  mor  og  hendes  datter  i  evangeliet  og  så 
dem  blive  døbt. 

Men  sygdommen  havde  svækket  ældste  Richey 
meget.  Til  sidst  brød  leukæmien  ud  igen,  men  ældste 
Richey  blev  ved  med  at  virke  som  missionær,  indtil  han 
vendte  hjem  til  Fresno,  hvor  han  sov  ind,  omgivet  af  sine 
kære.  □ 


fysisk  udmattende  oplæring  og  undervisning,«  fortæller 
søster  Gingerich. 

Den  15.  september  satte  ægteparret  Gingerich  kurs 
mod  Guam.  Efter  en  kort  orientering  fortsatte  de  til 
Ebeye,  en  lille  ø  i  Kwajalein-atollen.  Øen  er  cirka  en  kilo- 
meter lang  og  små  110  meter  bred.  Der  bor  omkring 
13.000  mennesker  på  den. 

»Som  missionærægtepar  hjalp  vi  til  med  så  mange 
administrative  opgaver  og  lignende  som  muligt.  Det  gav 
de  yngre  missionærer  mest  mulig  tid  til  at  prædike  evan- 
geliet,« siger  ældste  Gingerich. 

Men  bror  og  søster  Gingerich  gjorde  mere  end 
det.  To  gange  om  ugen  virkede  de  som  frivillig 
arbejdskraft  på  øens  hospital.  Deres  indsats  gik  ikke 
ubemærket  hen.  Efter  at  medlemmerne  havde 
ventet  i  mere  end  et  år,  gav  borgmesteren  endelig 
tilladelse  til,  at  man  opførte  en  kirkebygning  — 
hovedsagelig  takket  være  bror  og  søster  Gingerich 
samfundstjeneste.  Til  at  begynde  med  havde 
borgmesteren  haft  den  opfattelse,  at  Kirkens  med- 
lemmer kun  var  ude  på  at  døbe  folk,  men  da  han  så 
missionærerne  yde  en  frivillig  indsats,  indså  han,  at 
de  virkelig  interesserede  sig  for  lokalsamfundet  og 
de  indfødte. 

»Missionærægtepar  har  også  stor  succes  med  at  føre 
inaktive  medlemmer  tilbage  til  Kirken,«  bemærker 
ældste  Gingerich.  »Det  eneste  problem,  som  vores 
mission  har  med  missionærægtepar  er,  at  der  ikke  er  nok 
af  dem!«  □ 


Den  lille  ø  med  de  store  muligheder 

I  efteråret  1994  tog  Lamont  og  Janice  McDowell 
Gingerich  afsked  med  deres  børn,  forlod  deres  hjem  i 
Pittsburgh  i  Pennsylvania  og  rejste  til  missionær- 
træningscentret i  Provo  i  Utah.  Der  tilbragte  de  to  uger 
med  »den  herligste,  mest  åndeligt  opløftende  og  dog 

I  HERRENS  TJEN] 


Marvin  K.  Gardner 

På  grund  af  en  voldsom  opstand  i  1994  blev  fuld- 
tidsmissionærerne  trukket  ud  af  mange  områder 
i  staten  Chiapas  i  det  sydlige  Mexico.  Nogle 
spirende  grene,  som  den  i  byen  Palenque  -  nær  de 
berømte  mayaruiner  -  blev  lukket. 

De  missionærer,  som  to  år  senere  blev  sendt  til 
Palenque,  stod  over  for  den  store  udfordring  at  skulle 
genåbne  grenen,  opsøge  og  reaktivere  de  spredte 
medlemmer,  døbe  nye  medlemmer  og  give  lederskabs- 
træning  til  medlemmerne. 

Blandt  de  første  missionærer,  som  kom  hertil,  var 
ældste  Bartolomé  de  la  Cruz  Reyes  og  hans  hustru  Natalia 
fra  Arboleda  Ward  i  La  Perla  Stav  i  Mexico  City.  »Det 


Ældste  og  søster  de  la  Cruz:  Deres 

hjerter  er  fyldt  med  kærlighed  til 

Herren,  til  hinanden  og  til  deres 

medmennesker 

STE  I  PALENQUE 


Medlemmer  fra  Palenque  Gren, 
øverst,  på  udflugt  til  mayaruinerne. 
Dette  ældgamle  mesoamerikanske 
monument  har  en  aura,  der  inspi- 
rerer til  stille  meditation  og  opda- 
gelseslyst. Turen  op  til  toppen  af 
Indskrifternes  Tempel,  herover,  er 
hård.  Men  oppe  fra  toppen  er  der 
en  fantastisk  udsigt  til  det  nærlig- 
gende palads,  tit  venstre. 


FOTO:  MARVIN  K.  GARDNER 

Bror  José  Felipe  Hernandez  Jorge, 
yderst  til  venstre,  fandt  en  ven  i 
Palenque,  nemlig  ældste  de  la 
Cruz,  til  venstre.  Han  blev  atter 
aktiv  i  Kirken  og  afløste  ældste 
de  la  Cruz  som  præsident  for 
Palenque  Gren,  herunder. 


ægtepar  har  bogstaveligt  reddet  grenen,«  siger  præsident 
Benjamin  de  Hoyos  Estrada  fra  Tuxtla  Gutiérrez  missi- 
onen i  Mexico.  Deres  hemmelighed  var  hjerter,  som  var 
fyldt  med  kærlighed  til  Herren,  til  hinanden  og  til  deres 
medmennesker. 

»Søster  de  la  Cruz  følges  med  mig,  og  jeg  følges  med 
hende,«  siger  ældste  de  la  Cruz.  »Vi  har  stor  kærlighed  til 


vores  brødre  og  søstre,  dem  alle  sammen,  hvadenten  de 
er  medlemmer  af  Kirken  eller  ej.  Jeg  ved,  at  de  er  vor 
himmelske  Faders  børn.« 

Ældste  og  søster  de  la  Cruz  blev  gode  venner  med  alle, 
de  mødte.  Få  måneder  efter  at  de  var  kommet  til 
Palenque,  var  grenen  vokset  fra  en  håndfuld  mennesker 
ved  hvert  nadvermøde  til  en  ugentlig  tilstedeværelse  på 


Rocio  Flores  Rojas  kunne  ikke 

modstå  ældste  og  søster  de  la 

Cruz'  varme  venskab.  Hun  blev 

døbt  i  en  lille,  afsidesliggende  dam 

nær  ruinerne,  yderst  til  venstre, 

hvor  grenens  medlemmer  ofte 

stopper  op  for  at  køle  af  efter  at 

have  besteget  maya-pyramiderne. 

50.  Snart  var  grenen  blevet  for  stor  til  det  lejede  hus,  som 
de  holdt  deres  møder  i,  og  de  flyttede  til  en  større 
mødesal. 

En  af  de  »nye«  familier  i  grenen  er  José  Felipe 
Hernandez  Jorge  og  hans  hustru  Magnolia.  Familien, 
der  blev  døbt  i  Mérida  i  Mexico  for  otte  år  siden,  flyt- 
tede til  Palenque  for  to  år  siden  og  gled  stille  over  i 
inaktivitet.  »For  seks-syv  måneder  siden  fandt  ældste 
og  søster  de  la  Cruz  os,  og  vi  blev  venner,«  siger  bror 
Hernandez.  »Vi  er  kommet  i  kirken  lige  siden!«  Et  par 
måneder  senere  afløste  han  ældste  de  la  Cruz  som 
grenspræsident. 

Et  andet  nyt  medlem  er  Rocio  Flores  Rojas  på  15. 
»Ældste  og  søster  de  la  Cruz  underviste  og  døbte  min 
mor,«  siger  hun.  »Til  at  begynde  med  ville  jeg  ikke  døbes. 
Men  de  blev  ved  med  at  komme  og  tale  med  mig  om 
Guds  ord.  Og  de  behandlede  mig  så  godt,  som  de  gør 
med  alle  mennesker.  Jeg  erfarede,  at  deres  budskab  var 
sandt,  og  blev  døbt  sidste  søndag.  Vi  ville  så  gerne  have, 
at  de  kunne  blive  her  altid.  Men  når  de  har  fuldført 
deres  mission,  har  de  ret  til  at  vende  hjem  til  deres 
familie.« 

Ældste  de  la  Cruz  lod  sig  førtidspensionere  for  at 
kunne  tjene.  Han  og  hans  hustru  havde  overværet  et 
møde  i  Mexico  City,  hvor  de  havde  hørt  ældste  Lino 
Alvarez  fra  De  Halvfjerds  opmuntre  ægtepar  til  at  tjene 
som  fuldtidsmissionærer.  Selv  om  de  mistede  nogle  pensi- 
onsfordele,  ved  at  ældste  de  la  Cruz  lod  sig  førtidspensi- 


onere, så  mente  de  ikke  desto  mindre,  at  Ånden  fortalte 
dem,  at  det  var  tid  for  dem  at  tjene.  »Vi  mistede  noget 
pension,«  siger  han,  »men  vor  himmelske  Fader  har  givet 
os  så  meget  mere.  Vi  besluttede  at  fortælle  vores  brødre 
og  søstre,  hvad  vi  føler  for  Herren.« 

»Det  har  været  en  stor  glæde  for  mig  at  lære  vores 
søskende  i  Palenque  at  kende  og  undervise  dem  og  at  føre 
flere  medlemmer  ind  i  Kirken,«  siger  søster  de  la  Cruz. 
»Jeg  føler  mig  utrolig  styrket  af  at  være  sammen  med 
dem.« 

Inden  de  rejste  hjemmefra,  holdt  de  et  familieråd  med 
deres  gamle  forældre,  deres  ni  børn  og  deres  børnebørn, 
som  alle  er  medlemmer  af  Kirken.  Alle  familiemedlem- 
merne udtrykte  deres  begejstring  og  støtte.  »Da  vi  rejste, 
overlod  jeg  min  familie  i  Herrens  hænder,«  siger  søster  de 
la  Cruz.  »Han  har  beskyttet  dem.  De  har  det  alle  sammen 
godt.  De  skriver  ofte  og  fortæller  os,  hvor  glade  de  er  for, 
at  vi  er  på  mission.« 

Under  en  udflugt  til  mayaruinerne  ved  Palenque  for 
nylig  tilbragte  ældste  og  søster  de  la  Cruz  dagen  med  at 
snakke  med  medlemmer  og  ikke -medlemmer,  sludre  med 
de  unge  og  lege  med  børnene.  »Palenque  Gren  har  gjort 
store  fremskridt,  og  den  har  en  strålende  fremtid,«  siger 
ældste  de  la  Cruz. 

Han  tager  blidt  sin  kone  i  hånden  og  smiler  til  hende. 
»Vi  har  nok  vores  begrænsninger,«  siger  han,  »men  vi 
gør  vores  bedste,  og  så  føjer  Herren  det  til,  som  vi 
mangler.«  D 

HVAD  JEG  LÆRTE 

AF  EN 
BLIND  MAND 


Lorjelyn  Celis 


T 

I  Jeg  bor  sammen  med  min  familie  i  Bacolod  City  på 
I  øen  Negros,  som  er  en  af  de  mange  øer  i  øriget 
w  Filippinerne.  Vores  hus  ligger  i  nærheden  af  et  reha- 
biliteringscenter for  handicappede. 

Jeg  vil  aldrig  glemme  noget,  som  skete  i  1992,  da  jeg 
gik  i  sjette  klasse.  Jeg  havde  været  hjemme  for  at  spise 
frokost,  og  nu  skyndte  jeg  mig  tilbage  til  skolen.  Da  jeg 
gik  over  gaden,  fik  jeg  øje  på  nogle  sygeplejerskeelever  fra 
en  skole  i  nærheden.  De  grinede.  Jeg  var  ikke  sikker  på, 
hvad  de  grinede  ad,  før  jeg  fik  øje  på  ham  -  den  blinde 
mand.  Da  jeg  kom  over  på  den  anden  side  af  gaden,  stod 
jeg  næsten  ved  siden  af  ham. 

Jeg  stod  der  og  ventede  på,  at  der  skulle  komme  en 
jeepney,  som  er  vores  lokale  transportmiddel.  Den  blinde 
mand  blev  klar  over,  at  jeg  var  der,  og  råbte:  »Hør,  min 
ven,  er  du  sød  at  praje  en  taxi  for  mig?« 

Af  en  eller  anden  grund  følte  jeg  mig  pinlig  berørt.  Jeg 
tænkte,  at  hvis  jeg  hjalp  ham,  så  ville  folk  på  den  anden 
side  af  gaden  måske  også  gøre  nar  ad  mig.  Desuden  var 
jeg  bange  for  ham.  Udover  at  være  blind  havde  han  også 
andre  handicap.  Blandt  andet  kunne  han  ikke  styre  den 
ene  side  af  sin  krop.  Jeg  rykkede  lidt  væk  fra  ham.  Måske 
kan  han  ikke  høre  mig  nu,  tænkte  jeg.  Måslee  vil  han  tro,  at 
han  bare  har  bildt  sig  ind,  at  der  var  nogen. 

Men  det  gik  ikke.  Selv  efter  at  jeg  var  rykket  lidt  væk,  var 
han  klar  over,  at  jeg  var  der.  Igen  og  igen  bad  han  mig  om  at 
hjælpe  sig.  Jeg  prøvede  at  være  endnu  mere  stille.  Hvis  jeg 
dog  bare  kunne  holde  op  med  at  trække  vejret,  tænkte  jeg. 

Jeg  var  meget  taknemlig,  da  jeg  så  jeepneyen  nærme 
sig.  Jeg  sprang  hurtigt  om  bord  og  lod  den  blinde  mand 
stå  tilbage  på  fortovet.  Jeg  sagde  til  mig  selv:  Der  er  ingen, 
der  ved  noget  om  det.  Det  er  kun  mig  og  ham,  der  ved  det,  og 
han  ved  end  ikke,  hvem  jeg  er.  Men  jeg  vidste,  at  jeg  havde 
opført  mig  hensynsløst. 


Da  jeg  kom  hen  på  skolen,  kunne  jeg  ikke  lade  være 
med  at  tænke  på  den  blinde  mand.  Jeg  forsøgte  at 
koncentrere  mig  om  timerne,  men  jeg  havde  ikke  ro  i 
sindet.  Ingen  ved  det.  Han  vil  aldrig  kunne  genkende  mig. 

Da  jeg  kom  hjem,  besluttede  jeg  at  fortælle  min  mor, 
hvad  der  var  sket.  »Hvorfor  lod  du  den  mulighed  gå  fra 
dig?«  spurgte  hun.  »Der  er  jo  én,  som  altid  ved,  hvad  vi 
laver.  Han  forventer,  at  vi  hjælper  hinanden.« 

Senere  kom  jeg  til  at  tænke  på  min  søster.  Hun  er 
hjerneskadet.  Hvordan  ville  jeg  have  det,  hvis  nogen 
behandlede  hende  på  den  måde?  Jeg  græd,  mens  jeg 
tænkte  på,  hvad  jeg  havde  gjort. 

Da  jeg  gik  i  high  school,  fik  jeg  chancen  for  at  rette  op 
på  min  fejltagelse.  Lige  som  sidste  gang  var  jeg  på  vej 
over  gaden.  Jeg  havde  meget  travlt,  for  jeg  havde  fået  øje 
på  en  gammel  veninde  på  den  anden  side.  Jeg  ville  gerne 
tale  med  hende  og  råbte  til  hende. 

Til  min  overraskelse  hørte  jeg  en  stemme  bag  mig,  en 
velkendt  stemme.  Jeg  vendte  mig  om  og  fik  øje  på  den  samme 
blinde  mand.  Han  havde  hørt  mig  råbe  ad  min  veninde. 
Selvfølgelig  vidste  han  ikke,  at  jeg  var  den  samme,  som  havde 
nægtet  at  hjælpe  ham  tidligere.  Atter  bad  han  mig  om  hjælp. 

Denne  gang  tøvede  jeg  ikke.  Jeg  prajede  en  taxi  og 
hjalp  ham  ind.  Han  takkede  mig  hurtigt.  Da  han  var 
kørt,  kiggede  jeg  over  på  den  anden  side  af  gaden.  Min 
veninde  var  væk,  men  det  gjorde  ikke  noget.  Jeg  var  glad 
for,  at  min  himmelske  Fader  havde  givet  mig  endnu  en 
chance  for  at  hjælpe  den  mand. 

Jeg  går  nu  i  afgangsklassen,  men  jeg  husker  stadig  det, 
jeg  lærte  af  den  blinde  mand.  Jeg  ved,  at  Gud  elsker  os 
alle  sammen.  Og  selv  om  vi  ikke  tror,  at  der  er  nogen, 
som  kan  se,  hvad  vi  gør,  så  ved  han  altid,  hvilke  valg  vi 
træffer  -  og  han  vil  altid  hjælpe  os  med  at  træffe  de  rette 
valg.  □ 

Herover:  Præsident  Gordon 
B.  Hinckley  (i  midten)  med 
et  nydøbt  cambodjansk 
medlem.  Til  højre  står 
ældste  Joseph  B.  Wirthlin 
fra  De  Tolvs  Kvorum  og 
ældste  John  H.  Groberg  fra 
De  Halvfjerds.  Til  venstre: 
Phnom  Penh  ved  solned- 
gang. Til  højre:  Vichit  Ith 
var  med  til  at  åbne  døren 
for  Kirken  i  Cambodja. 

STJERNEN 

40 


p 


Evangeliet  slår  rod  i 
Cambodja 

Leland  D.  og  Joyce  B.  White 

Kirken  har  en  strålende 
fremtid  her, «  erklærede 
præsident  Gordon  B. 
Hinckley,  da  han  talte  ved  en  fireside  i 
Cambodja,  hvor  439  lokale  sidste  dages 
hellige  og  deres  venner  var  til  stede. 

Den  følgende  dag,  den  29.  maj 
1996,  indviede  præsident  Hinckley  i 
hovedstaden  Phnom  Penh  ved 
bredden  af  Mekong-floden  denne 
asiatiske  nation  med  omkring  9,6 
millioner  indbyggere  til  evangeliets 
forkyndelse. 


»Må  den  lille  skare  medlemmer, 
som  er  her  i  dag,  blive  til  en  storslået 
hærskare  af  omvendte  til  din  Kirke 
med  hundreder  og  siden  tusinder  og 
derefter  titusinder,  som  årene  går,« 
bad  han. 

Den  »lille  skare  medlemmer« 
omfattede  pionerer  som  Vichit  Ith, 
et  medlem,  som  var  medvirkende  til, 
at  Kirken  blev  officielt  anerkendt  i 
Cambodja. 

»Kirken  giver  cambodjanerne  en 
mulighed    for    at     søge     åndelige 


Unge  Pigers  præsidentinde, 
Theany  Reath,  hjælper  de  unge 
piger  med  at  lave  pynt  til  deres 
juletræ. 

Til  højre:  Cambodjanske  hellige 
koncentrerer  sig  om  profetens 
budskab  under  præsident 
Hinckleys  besøg.  Yderst  til  højre: 
Unge  piger  kommer  til  kirke  i  en 
pedaldreven  cyclo. 

værdier,  som  mange  cambodjanere 
har  måttet  undvære  de  sidste  20  år,« 
siger  bror  Ith.  »Kirkens  lærdomme 
hjælper  mig  mere  end  noget  andet. 
Jeg  fokuserer  mere  på  min  familie,  og 
jeg  stræber  efter  at  holde  budene.« 

Selv  om  cambodjanske  flygtninge 
har  sluttet  sig  til  Kirken  over  hele 
verden  siden  1970erne  —  ja,  faktisk 
har  flere  byer  rundt  om  i  verden 
cambodjansk-talende  enheder  — 
kom  evangeliet  ikke  officielt  til  deres 
fædreland  før  i  januar  1993.  Lary  R. 
White,  der  tjente  som  missionspræ- 
sident  i  Bangkok  missionen  i 
Thailand,    hørte   positive   rapporter 


Herover:  Seng  Suon,  er 
medlem  af  Kirken  og  læser 
ved  Royal  University  of 
Agriculture,  hvor  fire 
missionærægtepar  virker 
som  rådgivere.  Til  højre: 
Phuong  Hong  Hanh  dirigerer 
forsamlingens  sang. 


om  den  religiøse  fremgang  i 
Cambodja.  Ældste  John  K.  Carmack 
fra  De  Halvfjerds  (som  på 
daværende  tidspunkt  tjente  i  områ- 
depræsidentskabet  i  Asien) ,  bror  Ith 
(som  dengang  boede  i  Thailand)  og 
præsident  White  rejste  ind  i 
Cambodja  for  at  søge  regeringens 
tilladelse  til  at  iværksætte  humani- 
tære projekter.  De  fik  en  positiv 
modtagelse. 

Tiden  syntes  rigtig  for  deres  besøg. 
Cambodjas  politiske  og  sociale  situa- 
tion havde  været  utroligt  ustabil  —ja, 
til  tider  voldsom  —  siden  nationen  fik 
sin    uafhængighed    fra    Frankrig    i 


f 


1953.  Ikke  desto  mindre  blev  der 
indgået  en  FN-støttet  fredsaftale  i 
1991.  De  første  valg,  som  blev 
afholdt  kort  efter  at  Kirkens  repræs- 
entanter havde  besøgt  landet  i  1993, 
forløb  glat,  så  Cambodja  kunne 
begynde  udviklingen  mod  demokrati 
og  genopbygning.  På  det  tidspunkt 
blev  bror  Ith  udnævnt  til  særlig 
rådgiver  for  den  nye  premierminister. 
(I  dag  er  han  ansat  som  direktør  for 
Cambodjas  nationale  luftfartsselskab 
og  som  generalsekretær  for  Cam- 
bodjas Investeringsråd).  Hans  indfly- 
delse gav  Kirkens  ledere  mulighed 
for  at  fremlægge  deres  sag. 

Ældste  Carmack  og  præsident 
White  vendte  snart  efter  tilbage  til 
Cambodja  for  at  indgive  Kirkens 
officielle  anmodning  om  anerken- 
delse og  for  at  sørge  for,  at  missio- 
nærægtepar kunne  hjælpe  cam- 
bodjanerne ved  at  undervise  i 
engelsk,  uddele  tøj,  som  Kirkens 
medlemmer  havde  indsamlet, 
deltage  i  universitetsprojekter  og 
forkynde  evangeliet. 

Kirken  opnåede  officiel  anerken- 
delse i  marts  1994,  og  inden 
måneden  var  omme,  blev  Donald  C. 
og  Scharlene  Dobson  fra 
Logan  i  Utah  flyttet  fra  deres 
mission  i  Madras  i  Indien  til 
Phnom  Penh  og  blev  dermed  de 
første  missionærer  i  Cambodja.  Det 
første  kirkemøde  blev  afholdt  på  et 
hotel  den  27.  marts  1994  med  seks 
medlemmer  og  ni  undersøgere  til 
stede.  Den  9.  maj  1994  blev  søster 
Pahl  Mao  det  første  medlem,  der 
blev  døbt  i  Cambodja. 


Øverst:  Et  typisk  syn  i  Phnom  Penh  —  huse,  som  er  opført  omkring  en 
stille  dam  med  åkander.  Herover  til  venstre:  Phnom  Penh  1 .  og  3.  Grens 
kirkebygning.  Herover  i  midten:  Moderne  pionerer  i  Phnom  Penh  mindes 
pionerernes  ankomst  til  Saltsødalen  i  1847.  Herover  til  højre:  Kirken  er 
en  »strålende  sol«  for  det  cambodjanske  medlem  An  Chea  Maline,  der 
har  tjent  som  primarypræsidentinde  i  en  gren  i  Phnom  Penh. 

Theany  Reath,  som  er  præsidentinde  for  Unge  Piger  i  Phnom  Penh  1 .  Gren. 


Snart  fulgte  andre  velfærdsser- 
vice-par efter,  og  fire  missionæræld- 
ster  blev  overflyttet  til  Cambodja  fra 
cambodjansktalende  missioner  i 
USA. 

Nu,  tre  år  senere,  har  Kirken  i 
Cambodja  400  medlemmer  i  fire 
grene  i  Phnom  Penh  —  tre  cambod- 
janske og  en  vietnamesisk.  Grenene 
har  lokale  ledere,  der  får  den 
nødvendige  støtte  af  missionærægte- 
parrene. Fire  ægtepar  fra  USA 
arbejder  som  rådgivere  ved  Royal 
University  of  Agriculture  —  to  af  dem 
underviser  i  engelsk,  og  to  arbejder 
med  skolens  landbrugsprojekter. 
Sammen  med  15  missionærældster 
tjener  de  i  Phnom  Penh  missionen  i 
Cambodja,  som  blev  dannet  i  år. 
Derudover  er  den  første  indfødte 
cambodjaner  blevet  kaldet  på 
mission.  Ældste  Leang  Chhay  Suy 


tjener  nu  i  Pocatello  missionen  i 
Idaho  i  USA. 

Før  oprettelsen  af  den  nye  mission 
hørte  Cambodja  ind  under  missi- 
onen i  Bangkok  i  Thailand.  Mis- 
sionspræsident  Troy  Lee  Corriveau, 
der  fuldførte  sin  mission  i  Thailand  i 
juli,  siger,  at  i  månederne  efter  præ- 
sident Hinckleys  besøg  i  Cambodja 
skete  der  en  mærkbar  vækst  i 
antallet  af  omvendte.  »Vi  havde 
næsten  40  omvendte  om  måneden  i 
de  næste  par  måneder.  Skønt  mange 
af  dem  var  enlige,  har  vi  også  døbt 
hele  familier.  Det  var  en  fornøjelse  at 
se  de  glade  fædre  og  mødre  komme  i 
kirke  med  deres  børn. 

De  hellige  her  er  begejstrede  for 
evangeliet  og  de  velsignelser,  som  det 
bringer  dem,  især  løftet  om  evige 
velsignelser  i  templet.  Det  er  en 
økonomisk  udfordring  for  de  hellige 


at  rejse  til  templet  i  Manila  i  Fi- 
lippinerne, men  vi  håber,  at  se  de 
første  cambodjanere  foretage  rejsen  i 

o 

ar.« 

I  Kirkens  tidlige  tid  i  Cambodja 
var  en  af  de  første  omvendte  en  18- 
årig  vietnameser  Phuong  Hong 
Hahn.  Hun  begyndte  at  komme  i 
kirken  i  juli  1994,  fordi  hun  var 
interesseret  i  at  lære  engelsk,  men 
hun  blev  hurtigt  omvendt  til  evan- 
geliet. »Jeg  vidste,  at  det  var  sandt,« 
sagde  hun. 

Et  andet  tidligt  medlem,  An  Chea 
Maline,  der  sluttede  sig  til  Kirken  i 
maj  1995  og  virkede  som  grenens 
primarypræsidentinde,  inden  hun 
emigrerede  til  Australien,  mindes,  at 
hun  i  lang  tid  intet  vidste  om  Gud. 
»Men  nu  ved  jeg,  at  Kirken  er  sand,« 
siger  hun.  »Det  er  som  en  strålende  sol 
for  mig.« 

Seng  Suon,  der  har  været  medlem 
i  næsten  et  år,  læste  på  universitetet, 
da  missionærerne  traf  ham.  »Jeg  bad 
for  at  finde  ud  af,  om  Mormons  Bog 
og  Kirken  var  sande,  og  om  Joseph 
Smith  var  profet,«  siger  han.  »Svaret 
kom  ved  midnatstid.  Jeg  vågnede,  og 
alt  synes  klart.  Jeg  havde  en  følelse 
af,  at  det  var  sandt  alt  sammen.« 

Da  Theany  Reath,  en  UV'er  fra 
Cambodja,  undersøgte  Kirken  for  to 
år  siden,  var  hun  bange  for,  at 
hendes  familie  ville  blive  stødt  over, 
at  hun  holdt  op  med  at  bede  til  deres 
afdøde  forfædre.  Til  hendes  store 
lettelse  har  hendes  forældre  været 
meget  tolerante  over  for  hendes  nye 
tro  og  adfærd.  »Jeg  kan  virkelig 
mærke  mine  forældres  kærlighed,« 
siger  hun.  »De  respekterer  mine  nye 
skikke,  som  f.eks.  at  faste,  og  de 
forventer  ikke,  at  jeg  drikker  te 
sammen  med  dem.«  I  dag  tjener  hun 


som  præsidentinde  i  Unge  Piger  i 
grenen. 

Oum  Borin,  Cambodjas  første 
indfødte  grenspræsident,  blev  sam- 
men med  sin  hustru  Samay  medlem 
af  Kirken  for  mere  end  to  år  siden. 
»En  nat  drømte  min  kone,  at  to 
stjerner  faldt  ned  i  vores  hus,« 
mindes  han.  »Så  bankede  to  missio- 
nærer på  vores  dør,  og  vi  fornem- 
mede, at  stjernerne  symboliserede 
ældsterne.  Jeg  ved,  at  denne  kirke  er 
Jesu  Kristi  sande  kirke.« 

Ha  Phuoc  Thach  og  hans  hustru 
Nguyen  Thi  Hong,  der  begge  er  viet- 
namesere, har  været  medlem  i 
næsten  tre  år.  I  1990  omkom  deres 
tre  teenage-børn  ude  på  havet  i  en 
båd,  der  var  stuvet  med  vietname- 
siske flygtninge.  På  trods  af  —  eller 
måske  netop  på  grund  af  —  tragedien 
tog  parret  imod  evangeliet,  da  de 
blev  præsenteret  for  det.  Om  deres 


dåb  siger  Ha  Phuoc  Thach:  »Vores 
liv  forandredes.  Det  var  en  åndelig 
forandring.«  Hans  hustru  tilføjer: 
»Jeg  ville  ønske,  at  alle  ville  bede,  for 
Gud  besvarer  bønner.«  Han  tjener 
som  rådgiver  i  grenspræsidentskabet 
i  den  vietnamesisktalende  gren. 
Hans  hustru  er  hjælpeforeningspræs- 
identinde.  Når  man  spørger  dem, 
hvordan  det  kan  være,  at  de  altid 
smiler,  trods  alt  det  de  har  været 
igennem,  svarer  ægteparret:  »Fordi 
vi  er  lykkelige  nu.« 

Deres  følelser  vil  uden  tvivl 
vinde  genklang  hos  utallige  asiater  i 
de  kommende  år,  når  de  tager  imod 
evangeliet.  I  sin  indvielsesbøn  bad 
præsident  Hinckley  Herren  om  at 
velsigne  »dette  land  og  dets  folk,  at 
her  må  herske  fred,  at  her  må 
herske  fremgang,  at  her  må  herske 
harmoni,  og  at  dit  værk  må  vinde 
frem.«  □ 


Herover  til  venstre:  Ældste  Leang  Chhay  Suy, 
Cambodjas  første  indfødte  missionær.  Herover  til 
højre:  Uanghængighedsmonumentet  i  Phnom 
Penh.  Til  højre:  De  vietnamesiske  medlemmer  Ha 
Phuoc  Thach  og  hans  hustru  Nguyen  Thi  Hong 
(til  højre)  sammen  med  medlemmer  af  grenen. 


Mine  delfine 


Isaac  Pimentel,  fortalt  til  Elisabete  Samways  Gaertner 

ILLUSTRERET  AF  GREGG  THORKELSON 


Hvert  år  tilbringer  min  familie  julen  ved  en  strand 
nær  Matinhos  i  Paranå  i  Brasilien.  Vi  begynder 
forberedelserne  til  rejsen  i  november,  og  vi  overlever 
kun  de  steghede  decemberdage  ved  at  se  frem  til  juleferien. 

Det  er  ikke  bare  muligheden  for  at  lege  i  havet,  som 
gør  rejsen  så  spændende.  Det  er  også  gensynet  med  min 
fars  familie,  som  alle  er  stærke  sidste  dages  hellige.  Mine 
bedsteforældre  blev  medlemmer  af  Kirken  for  længe 
siden,  og  begge  mine  forældre  er  født  i  Kirken. 

Ferien  det  år,  hvor  jeg  var  13,  var  særlig  uforglemmelig. 

Det  var  den  22.  december  1994,  da  familien  efter 
mange  forberedelser  endelig  ankom  til  det  store  hus  ved 
stranden,  hvor  vi  blev  mødt  af  mine  bedsteforældre, 
fætre,  kusiner,  tanter  og  onkler. 

»Hej,  Isaac,«  hørte  jeg  min  fætter  Charles  sige.  »Lad 
os  gå  ned  og  se  på  bølgerne.« 


»Ja,  lad  os  det,«  råbte  jeg  begejstret.  Jeg  ville  ikke  gå 
glip  af  et  sekund  af  min  længe  ventede  ferie. 

Mens  vi  gik  ned  mod  havet,  sagde  min  mor:  »Kom 
ikke  for  langt  væk  fra  stranden.  Hold  dig  inde  på  det  lave 
vand  sammen  med  din  fætter.« 

Men  da  vi  kom  ud  i  vandet,  begyndte  vi  at  jage  de 
rullende  bølger  og  kom  langsomt  længere  ud.  Inden  vi 
opdagede  noget,  var  vi  langt  fra  kysten.  Pludselig  sagde 
Charles:  »Isaac,  vandet  er  meget  dybt.  Jeg  kan  ikke  røre 
bunden  med  fødderne.« 

»Lad  os  vende  om,«  svarede  jeg.  »Jeg  kan  heller  ikke 
røre  bunden,  og  jeg  tror  ikke,  at  vi  kan  svømme  imod  tide- 
vandet.« Charles  virkede  mere  skræmt  end  jeg,  men  jeg  var 
også  bange,  fordi  jeg  ikke  anede,  hvordan  det  skulle  gå  os. 

Der  gik  nogle  minutter,  mens  vi  forsøgte  at  nå  ind  til 
smult  vand,  men  jo  mere  vi  kæmpede,  desto  længe  drev 

vi  ud.  Vi  var  langt  fra  kysten,  da  jeg  så  hen  over  bølgerne 
og  fik  øje  på  en  masse  mennesker,  som  løb  frem  og  tilbage 
inde  på  stranden  og  spejdede  efter  os.  I  det  øjeblik  kom 
jeg  til  at  tænke  på  min  mor.  Hun  ville  blive  vred,  fordi  jeg 
havde  været  ulydig,  og  hun  ville  være  bange  for,  at  jeg 
aldrig  kom  tilbage.  Jeg  var  glad  for,  at  min  far  var  på 
arbejde  og  derfor  ikke  var  taget  til  stranden  med  os.  Han 
ville  have  været  helt  ude  af  den.  Hvor  ville  jeg  dog  gerne 
være  i  sikkerhed  inde  på  stranden  med  min  familie! 

Jeg  blev  ved  med  at  kæmpe  og  råbte  til  min  fætter,  at 
han  ikke  måtte  give  op,  mens  vi  søgte  at  holde  hovedet 
oven  vande.  Han  blev  også  ved  med  at  opmuntre  mig.  Da 
vi  så  en  livredder  komme  ud  efter  os,  virkede  han  meget 
lille  i  det  enorme  hav.  Jeg  råbte:  »Vi  er  reddet!« 

Men  min  glæde  blev  kortvarig,  da  jeg  så,  hvor  svært 
det  var  for  livredderen  at  nå  ud  til  Charles  og  få  ham 
tilbage  til  stranden.  Mens  jeg  var  alene  derude,  trak 
strømmen  mig  længere  og  længere  ud.  Jeg  blev  så  træt,  at 
jeg  knap  kunne  trække  vejret.  I  det  øjeblik  kom  jeg  i 
tanker  om  noget,  jeg  havde  lært  af  mine  forældre:  »Alt  er 
muligt  for  den,  der  tror«  (Mark  9:23). 

Jeg  satte  min  lid  til  mine  forældre  og  min  himmelske 
Fader  og  begyndte  at  bede.  Jeg  bad  min  himmelske  Fader 
om  at  sende  delfiner,  som  kunne  redde  mig.  Når  delfi- 
nerne kommer,  griber  jeg  fat  i  en  af  deres  finner,  og  så  bliver 
jeg  reddet,  tænkte  jeg.  Jeg  tvivlede  ikke  på,  at  det  ville  ske. 
Jeg  vidste,  at  min  bøn  ville  blive  hørt.  Jeg  ventede  ...  og 
ventede. 

Snart  blev  jeg  så  træt,  at  jeg  holdt  mig  for  næsen, 
dykkede  dybt  ned  i  vandet  og  vendte  tilbage  til  over- 
fladen. Men  håbet  og  tålmodigheden  forlod  mig  ikke  et 
sekund.  Jeg  blev  ved  med  at  kæmpe. 

På  det  tidspunkt  var  Charles  i  sikkerhed  på  stranden, 
men  han  havde  det  ikke  godt.  Folk  spurgte  ham,  hvor  jeg 


var.  Han  kunne  kun  græde.  Folk  inde  på  stranden  blev 
ved  med  at  spejde  efter  mig  ude  i  bølgerne. 

Fra  den  anden  side  af  stranden,  hvorfra  det  syntes 
nemmere  at  komme  til  undsætning,  var  to  livreddere  på 
vej  ud  mod  mig.  Da  de  nærmede  sig,  blev  jeg  i  mit  trætte 
sind  klar  over,  at  mine  bønner  var  blevet  besvaret.  Disse 
to  modige  mænd  havde  ikke  ladet  sig  afskrække  af  det, 
der  syntes  at  være  en  håbløs  situation.  De  var  de  delfiner, 
jeg  havde  bedt  om!  Jeg  kan  huske,  at  de  sagde:  »Slap  af, 
så  skal  alt  nok  ordne  sig.« 

Da  vi  nåede  ind  til  stranden,  blev  jeg  lagt  på  en  båre 
og  bragt  ned  til  en  samariterstation.  Folk,  der  så  til  fra 
den  anden  side  af  stranden,  kunne  kun  se  min  livløse 
krop  og  troede,  at  jeg  var  druknet. 

Min  mor  nåede  hurtigt  over  til  mig  og  opdagede,  at  jeg 
trak  vejret.  Hvor  var  det  dejligt  at  se  hende!  Hvor  var  det 
dejligt  at  være  i  live! 

»Du  har  været  meget  heldig,  unge  mand,«  bemærkede 
den  forbløffede  læge.  »Du  har  ikke  en  eneste  dråbe 
havvand  i  lungerne.  Jeg  har  aldrig  oplevet  en  ulykke, 
hvor  nogen  har  været  så  heldig.« 

Min  mor  så  på  lægen.  »Det  var  ikke  held,«  sagde  hun 
bestemt.  Det  var  klart,  at  hun  vidste,  at  det  var  Herren 
og  ikke  heldet,  der  havde  reddet  mig. 

Mine  forældre  har  altid  lært  mig  at  udøve  tro.  Ved 
deres  eksempel  har  de  lært  mig  at  søge  min  himmelske 
Fader  i  vanskelige  situationer.  Den  dag  indså  jeg,  at  der 
altid  er  konsekvenser,  når  vi  er  ulydige  —  af  og  til  alvor- 
lige konsekvenser.  Men  jeg  lærte  også,  at  tro  og  bøn 
kan  give  os  vilje  til  at  holde  ud  i  selv  de  værste  træng- 
sler. Jeg  ved,  at  når  vi  beder  i  tro,  vil  vor  himmelske 
Fader  besvare  vores  bønner  —  ikke  nødvendigvis  med 
det,  vi  beder  om,  men  med  det,  vi  har  allermest  brug 
for.  □ 

»På  Brødrenes  vegne  opfordrer  jeg  pensionerede  ægtepar  til  alvorligt  at  overveje  at 
udføre  en  mission.  Vi  har  et  desperat  behov  for  flere  ægtepar.  Vi  har  i  dag  318 
missioner.  Mindre  end  50%  af  de  318  missionspræsidenters  efterspørgsel  på  missio- 
nærægtepar kan  efterkommes.  De  par.  der  tager  af  sted,  opdager,  at  der  virkelig  er 
behov  for  dem.«  (Se  ældste  David  B.  Haight,  »Missionærægtepar:  En  vidunderlig 
ressource,«  side  26). 

